open-index/open-wikipedia-markdown huggingface dataset:
মাহমুদুল হক (চিত্রশিল্পী)

**মাহমুদুল হক** (১৯৪৫ - ২০২২) একজন বাংলাদেশী চিত্রশিল্পী। তিনি ঢাকা বিশ্ববিদ্যালয়ের চারুকলা অনুষদের ছাপচিত্র বিভাগের অবসরপ্রাপ্ত অধ্যাপক। জাতীয় জাদুঘরের মহাপরিচালক হিসেবেও দায়িত্ব পালন করেন তিনি। ২০১৯ সালে তিনি জাপানের সর্বোচ্চ বেসামরিক পুরস্কার, ‘অর্ডার অব দ্য রাইজিং সান’ লাভ করেন।

## জন্ম
তিনি ১৯৪৫ সালে বাগেরহাট জেলার রামপাল উপজেলার শ্রীফলতলা গ্রামে জন্মগ্রহণ করেন।

## শিক্ষাজীবন
মাহমুদুল হক তৎকালীন সরকারি চারু ও কারুকলা কলেজ (বর্তমানে ঢাকা বিশ্ববিদ্যালয়ের চারুকলা অনুষদ) থেকে ১৯৬৮ সালে বিএফএ ডিগ্রি এবং জাপানের সুকুবা বিশ্ববিদ্যালয় থেকে ১৯৮৪ সালে এমএফএ ডিগ্রি অর্জন করেন। জাপান থেকে ছাপচিত্রের উপর দুই বছরের উচ্চতর প্রশিক্ষণও লাভ করেন তিনি।

## কর্মজীবন
তিনি ১৯৬৯ সালে ঢাকা বিশ্ববিদ্যালয়ের চারুকলা ইনস্টিটিউটে (বর্তমানে চারুকলা অনুষদ) শিক্ষক হিসেবে যোগ দেন এবং এরই ধারাবাহিকতায় ২০১০ সালে অধ্যাপক হিসেবে অবসর গ্রহণ করেন। কর্মজীবনে তিনি ছাপচিত্র বিভাগের প্রধান, চারুকলা ইনস্টিটিউটের পরিচালক (১৯৯৮), জাতীয় জাদুঘরের মহাপরিচালক (২০০৪)-সহ বিভিন্ন গুরুত্বপূর্ণ দায়িত্ব পালন করেন।

## শিল্পকর্ম
দেশে ও বিদেশে মাহমুদুল হকের শিল্পকর্মের ৩৯টি একক এবং বহু যৌথ প্রদর্শনী অনুষ্ঠিত হয়েছে। বাংলাদেশ জাতীয় জাদুঘর এবং জাতীয় চিত্রশালাসহ দেশ-বিদেশের বহু প্রতিষ্ঠান ও সংগ্রাহক কর্তৃক তার শিল্পকর্ম সংগৃহীত হয়েছে।

## পুরস্কার ও সম্মাননা
শিল্পকর্মে অবদানের জন্য মাহমুদুল হক বহু পুরস্কার ও সম্মাননায় ভূষিত হয়েছেন। এর মধ্যে রয়েছে,

* জাপানের সুচিউরা সিটি শ্রেষ্ঠ চিত্রকলা পুরস্কার-১৯৮২
* কুয়েত আন্তর্জাতিক দ্বিবার্ষিক প্রদর্শনীতে দ্বিতীয় পুরস্কার
* এস এম সুলতান ফাউন্ডেশন কর্তৃক প্রদত্ত 'সুলতান পদক'
* ১০ম জাতীয় শিল্পকলা প্রদর্শনীতে 'বাংলাদেশ শিল্পকলা একাডেমি পুরস্কার'-১৯৯২
* এশীয় দ্বিবার্ষিক চারুকলা প্রদর্শনীতে সম্মানসূচক পুরস্কার-১৯৯৩, ১৯৯৫ ও ১৯৯৭
* জাপানের সর্বোচ্চ বেসামরিক পুরস্কার, ‘অর্ডার অব দ্য রাইজিং সান’-২০১৯

## মৃত্যু
মাহমুদুল হক করোনায় আক্রান্ত হয়ে চিকিৎসাধীন অবস্থায় ২০২২ সালে ১১ জানুয়ারি ঢাকায় মৃত্যুবরণ করেন।

## তথ্যসূত্র

বিষয়শ্রেণী:১৯৪৫-এ জন্ম
বিষয়শ্রেণী:২০২২-এ মৃত্যু
বিষয়শ্রেণী:বাংলাদেশী চিত্রশিল্পী
বিষয়শ্রেণী:বাগেরহাট জেলার ব্যক্তি
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:বাংলাদেশে কোভিড-১৯ বৈশ্বিক মহামারীতে মৃত্যু
বব্বর প্যাটারা

**বব্বর প্যাটারা** (ইংরেজি: Babbar Patera) হল বৃহস্পতির প্রাকৃতিক উপগ্রহ আইয়োর একটি প্যাটারা (স্ক্যালোপ-আকৃতির প্রান্তভাগ-যুক্ত এক ধরনের জটিল অভিঘাত গহ্বর)। এটির ব্যাস প্রায় ৮৬ কিলোমিটার এবং এটির স্থানাঙ্ক । প্যাটারাটির নামকরণ হয়েছিল এক সুমেরীয় সূর্যদেবতার নামানুসারে এবং ১৯৭৯ সালে ইন্টারন্যাশনাল অ্যাস্ট্রোনমিক্যাল ইউনিয়ন নামটি অনুমোদন করে। বব্বর প্যাটারার কাছে কয়েকটি ঢাল চ্যূতির পরিচায়ক। বব্বর প্যাটারার ঠিক দক্ষিণে রয়েছে লারসিয়া প্লেনাম নামক মালভূমি, আরও দক্ষিণে রয়েছে স্বারোগ প্যাটারা এবং পূর্ব দিকে রয়েছে ইজিপ্ট মনস নামক পর্বতটি।

## তথ্যসূত্র

বিষয়শ্রেণী:আইয়োর পৃষ্ঠভাগের বৈশিষ্ট্য
ভিরাকোচা প্যাটারা

**ভিরাকোচা প্যাটারা** (ইংরেজি: Viracocha Patera) হল বৃহস্পতির প্রাকৃতিক উপগ্রহ আইয়োর একটি প্যাটারা (স্ক্যালোপ-আকৃতির প্রান্তভাগ-যুক্ত এক ধরনের জটিল অভিঘাত গহ্বর)। এটির ব্যাস প্রায় ৬১ কিলোমিটার এবং স্থানাঙ্ক । এটির নামকরণ করা হয়েছে কেচুয়া সৃষ্টিকর্তা দেবতা ভিরাকোচার নামানুসারে। ১৯৭৯ সালে ইন্টারন্যাশনাল অ্যাস্ট্রোনমিক্যাল ইউনিয়ন কর্তৃক নামটি গৃহীত হয়। ভিরাকোচা প্যাটারা হল ভয়েজার মহাকাশযান কর্তৃক শনাক্তকৃত একটি হটস্পট। ভিরাকোচা প্যাটারার পূর্বে ও উত্তরপূর্বে রয়েছে মিথ্রা প্যাটারা এবং উত্তরপূর্বে রয়েছে সিলপিয়াম মনস নামক পর্বতটি।

## তথ্যসূত্র

বিষয়শ্রেণী:আইয়োর পৃষ্ঠভাগের বৈশিষ্ট্য
লাবা উৎসব

**লাবা উৎসব** (  ) হচ্ছে একটি ঐতিহ্যবাহী চীনা ছুটির দিন যা লা মাসের (বা লা'ইউয়ে 臘月), চীনা বর্ষপঞ্জির দ্বাদশ মাসের অষ্টম দিনে উদযাপিত হয়। এই দিনটিতে লাবা কনজি খাওয়ার প্রচলন রয়েছে। দক্ষিণ ও উত্তর রাজবংশের আগ পর্যন্ত লাবা উৎসবটি কোন নির্দিষ্ট দিনে উদযাপিত হ্ত না, যদ্দিন না এটি বৌদ্ধধর্ম দ্বারা প্রভাবিত হয় এবং দ্বাদশ মাসের অষ্টম দিনে একটি নির্দিষ্ট সময় পায়, যেটি বুদ্ধের বিকাশিত হবার দিনও ছিল। তাই লাবা উৎসবের অনেক রীতিনীতি বৌদ্ধধর্মের সাথে সম্পর্কিত। এটির সরাসরি জাপানি রোহাতসু এবং দক্ষিণ এশীয় বোধি দিবসের সাথে সম্পৃক্ত।

## ইতিহাস
কিন রাজবংশের আগে, লাবা উৎসব ছিল নতুন ফসল তোলার উদযাপন দিবস।

খ্রিস্টীয় প্রথম শতাব্দীতে বৌদ্ধধর্ম চীনে ছড়িয়ে পড়ার পরে, উৎসবটি ৩৫বছর বয়সে গৌতম বুদ্ধের জ্ঞানার্জনের স্মরণে পালিত হয়েছিল। কিং রাজবংশের সময়, লাবা উৎসবের অনুষ্ঠান বেইজিংয়ের ইয়ংহা প্যাগোডায় অনুষ্ঠিত হত।

## প্রথা
ঐতিহ্যগতভাবে, লাবা কনজি খাওয়া এই উৎসবের একটি গুরুত্বপূর্ণ উপাদান ছিল। উত্তর-পূর্ব চীন, উত্তর-পশ্চিম চীন এবং জিয়াংনানে এই রীতি পালিত হয়ে আসলেও দক্ষিণ চীনে এটি বিরল হয়ে উঠেছে।

### লাবা রসুন
থাম্ব|লাবা রসুন
একটি অন্যতম লাবা খাবার হচ্ছে লাবা রসুন, যা উত্তর চীনে বিশেষভাবে সমাধৃত।

## তথ্যসূত্র

## বহিঃসংযোগ
https://web.archive.org/web/20100108101652/http://cn.netor.com/know/tcustom/tcust13.htm (চীনা) https://web.archive.org/web/20081214201201/http: //www.arakakikamada.com/fuushuu1.html (জাপানি)

বিষয়শ্রেণী:জানুয়ারি উদ্‌যাপন
বিষয়শ্রেণী:ডিসেম্বর উদ্‌যাপন
বিষয়শ্রেণী:প্রথাগত চীনা ভাষার লেখা থাকা নিবন্ধ
বিষয়শ্রেণী:চীনা ভাষার লেখা থাকা নিবন্ধ
বিষয়শ্রেণী:চীনের বৌদ্ধধর্মীয় উৎসব
বিষয়শ্রেণী:বৌদ্ধ পবিত্র দিন
জামিয়া নঈমীয়া লাহোর

**জামিয়া নঈমীয়া লাহোর** হল সুন্নি বেরলভী আন্দোলনের সাথে যুক্ত লাহোরের একটি ইসলামী বিশ্ববিদ্যালয়। এটি প্রতিষ্ঠা করেছিলেন সরফরাজ আহমেদ নঈমীর পিতা মুফতি মুহাম্মদ হোসাইন নঈমী। এটি পাকিস্তানে বেরলভী আন্দোলনের জন্য সবচেয়ে বড় সুন্নি প্রতিষ্ঠান হিসেবে কাজ করছে।

"নঈমী" এবং "নঈমীয়া" শব্দটি নেওয়া হয়েছে নঈম উদ্দিন মুরাদাবাদীর নাম থেকে, যিনি আহমদ রেজা খান বেরলভীর একজন ঘনিষ্ঠ সহকর্মী এবং ছাত্র ছিলেন। প্রতিষ্ঠানটির বর্তমান অধ্যক্ষ ড. রাগিব হোসাইন নঈমী।

## সন্ত্রাসের বিরুদ্ধে আন্দোলন
২০০৯ সালে সালের মে মাসে, এই ইনস্টিটিউটের অধ্যক্ষ মুফতি সরফরাজ আহমেদ নঈমীর দ্বারা একটি ঘোষণা করা হয়েছিল যে, "সেনাবাহিনীকে অবশ্যই তালেবানদের একবারে এবং চিরকালের জন্য নির্মূল করতে হবে অন্যথায় তারা পুরো দেশ দখল করবে যা একটি বড় বিপর্যয় হবে"। ২০০৯ সালের মে মাসে, তিনি সরকার কর্তৃক আহ্বান করা ইসলামী পণ্ডিতদের একটি সম্মেলনেও অংশ নিয়েছিলেন যেখানে আত্মঘাতী হামলা এবং নিরপরাধ মুসলমানদের শিরশ্ছেদকে অনৈসলামিক বলে সমালোচনা করা হয়েছিল। তিনি তালেবানের ইসলামের কঠোর ব্যাখ্যার বিপরীতে মহিলাদের জন্য শিক্ষার সমান প্রবেশাধিকার এবং বিদ্যালয়ে কম্পিউটারের ব্যবহারের পক্ষে কথা বলেন।

## সন্ত্রাসবাদী আক্রমণ
এই ইনস্টিটিউটটি বিশ্ব মিডিয়ায় হাইলাইট হয়েছিল যখন এটি একটি আত্মঘাতী বোমা হামলার লক্ষ্যবস্তু হয়েছিল যেখানে এর অধ্যক্ষ সরফরাজ আহমেদ নঈমী নিহত হন। নিউইয়র্ক টাইমসের মতে, হামলাটি তালেবানদের বিরুদ্ধে বিশ্ববিদ্যালয় কর্তৃক জারি করা ফতোয়া (রায়) এর প্রতিশোধ হিসেবে হয়েছিল।

## তথ্যসূত্র

## বহিঃসংযোগ

* ছবিতে: পাকিস্তানে বিস্ফোরণে ধর্মীয় পণ্ডিত নিহত, বিবিসি, ২০০৯-০৬-১২
* গড়ি শাহুর জামিয়া নঈমীয়া মসজিদের মানচিত্র উইকিম্যাপিয়ায়

বিষয়শ্রেণী:লাহোরে ইসলাম
বিষয়শ্রেণী:বেরলভী ইসলামি বিশ্ববিদ্যালয় এবং কলেজ
বিষয়শ্রেণী:১৯৮০-এ পাকিস্তানে প্রতিষ্ঠিত
সৌদি আরবের বিশ্ববিদ্যালয়, কলেজ এবং ইনস্টিটিউটের তালিকা

**[[সৌদি আরব|সৌদি আরবের]] [[বিশ্ববিদ্যালয়]], [[কলেজ]] এবং ইনস্টিটিউটের তালিকা** হলো:

## প্রদেশ অনুসারে

## আরও দেখুন

* সৌদি আরবের কারিগরি কলেজের তালিকা

## তথ্যসূত্র

* সৌদি আরবের শিক্ষা মন্ত্রণালয় এর ওয়েবসাইট
https://www.moe.gov.sa/en/HigherEducation/governmenthighereducation/StateUniversities/Pages/Introduction.aspx 

বিষয়শ্রেণী:এশিয়ার বিশ্ববিদ্যালয় ও মহাবিদ্যালয়ের তালিকা
বিষয়শ্রেণী:সৌদি আরবের বিশ্ববিদ্যালয় ও মহাবিদ্যালয়
বিষয়শ্রেণী:দেশ অনুযায়ী বিশ্ববিদ্যালয় ও কলেজের তালিকা
কিম দং-হিয়ান

**কিম দং-হিয়ান** (, ; জন্ম: ১১ জুন ১৯৯৭) হলেন একজন দক্ষিণ কোরীয় পেশাদার ফুটবল খেলোয়াড়। তিনি বর্তমানে দক্ষিণ কোরিয়ার পেশাদার ফুটবল লিগের শীর্ষ স্তর কে লিগ ১-এর ক্লাব গাংওন এবং দক্ষিণ কোরিয়া অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং ডান পার্শ্বীয় রক্ষণভাগের খেলোয়াড় হিসেবে খেলেন।

২০১৫ সালে, দং-হিয়ান দক্ষিণ কোরিয়া অনূর্ধ্ব-২০ দলের হয়ে দক্ষিণ কোরিয়ার বয়সভিত্তিক পর্যায়ে অভিষেক করেছিলেন।

## প্রারম্ভিক জীবন
কিম দং-হিয়ান ১৯৯৭ সালের ১১ই জুন তারিখে দক্ষিণ কোরিয়ার সিউলে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
দং-হিয়ান জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ কোরিয়া অনূর্ধ্ব-২৩ দলে স্থান পেয়েছেন।

## তথ্যসূত্র

## বহিঃসংযোগ
* 
* 

বিষয়শ্রেণী:১৯৯৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দক্ষিণ কোরীয় ফুটবলার
বিষয়শ্রেণী:২০২০ গ্রীষ্মকালীন অলিম্পিকের ফুটবলার
বিষয়শ্রেণী:কে লিগ ১-এর খেলোয়াড়
বিষয়শ্রেণী:গোয়াংজু ফুটবল ক্লাবের খেলোয়াড়
বিষয়শ্রেণী:দক্ষিণ কোরিয়ার আন্তর্জাতিক যুব ফুটবলার
বিষয়শ্রেণী:দক্ষিণ কোরিয়ার অলিম্পিক ফুটবলার
বিষয়শ্রেণী:দক্ষিণ কোরিয়ার অনূর্ধ্ব-২০ আন্তর্জাতিক ফুটবলার
বিষয়শ্রেণী:দক্ষিণ কোরিয়ার অনূর্ধ্ব-২৩ আন্তর্জাতিক ফুটবলার
বিষয়শ্রেণী:পোহাং স্টিলার্সের ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
আহ পেকু প্যাটারা

[থাম্ব|250px|১৯৯৯ সালের অক্টোবর মাসে আইয়োর নিকটবর্তী হওয়ার সময় ''[গ্যালিলিও (মহাকাশযান)|গ্যালিলিও* মহাকাশযান থেকে গৃহীত আহ পেকু প্যাটারার সর্বোচ্চ রেজোলিউশন চিত্র।]]
*'আহ পেকু প্যাটারা*' ([[ইংরেজি ভাষা|ইংরেজি]]: Ah Peku Patera) হল [[বৃহস্পতি গ্রহ|বৃহস্পতির]] [[বৃহস্পতি গ্রহের প্রাকৃতিক উপগ্রহ|প্রাকৃতিক উপগ্রহ]] [[আইয়ো (প্রাকৃতিক উপগ্রহ)|আইয়োর]] একটি [[প্যাটারা (গ্রহীয় নামকরণ পদ্ধতি)|প্যাটারা]] (স্ক্যালোপ-আকৃতির প্রান্তভাগ-যুক্ত এক ধরনের জটিল অভিঘাত গহ্বর)। এটির ব্যাস ৮৫ কিলোমিটার এবং স্থানাঙ্ক । প্যাটারাটির নামকরণ করা হয়েছে [[মায়া সভ্যতা|মায়া]] ঝঞ্ঝা দেবতা [[আহ পেকু|আহ পেকুর]] নামানুসারে। ২০০৬ সালে [[ইন্টারন্যাশনাল অ্যাস্ট্রোনমিক্যাল ইউনিয়ন]] কর্তৃক নামটি গৃহীত হয়। আহ পেকু প্যাটারাটি [[মোনান প্যাটারা|মোনান প্যাটারার]] দক্ষিণে স্থিত [[মোনান মনস|মোনান মনসের]] দক্ষিণ প্রান্তে অবস্থিত। উদ্গীরণ কেন্দ্র [[আমিরানি (আগ্নেয়গিরি)|আমিরানি]] ও [[মাউই (আগ্নেয়গিরি)|মাউই]] এবং [[মাউই প্যাটারা]] এটির উত্তরপশ্চিমে অবস্থিত। আহ পেকু প্যাটারার উত্তরপূর্বে রয়েছে [[গিশ বার প্যাটারা]]। আহ পেকু প্যাটারাটিকে প্রথম শনাক্ত করা হয়েছিল *গ্যালিলিও'' মহাকাশযানের সলিড স্টেট ইমেজার অ্যান্ড নিয়ার-ইনফ্রারেড ম্যাপিং স্পেকট্রোমিটারের মাধ্যমে। এটিকে একটি সক্রিয় হটস্পট মনে করা হয়।

## তথ্যসূত্র

বিষয়শ্রেণী:আইয়োর পৃষ্ঠভাগের বৈশিষ্ট্য
বিষয়শ্রেণী:আইয়োর আগ্নেয়গিরি
বিষয়শ্রেণী:সক্রিয় আগ্নেয়গিরি
জিতেন্দর সিং শান্টি

**জিতেন্দর সিং শান্টি** (জন্ম ১ আগস্ট ১৯৬২), একজন ভারতীয় রাজনীতিবিদ এবং সমাজকর্মী। শান্টি ২০১৩ সালে ভারতীয় জনতা পার্টির হয়ে দিল্লির শাহদরা থেকে বিধানসভার সদস্য নির্বাচিত হন। তিনি শহীদ ভগত সিং সেবাদল একটি এনজিওর প্রতিষ্ঠাতা, যেটি হিন্দু ও শিখ ধর্মের নির্দেশ অনুসারে দাবিহীন মৃতদেহ দাহ সংস্কার করতে সাহায্য করে। এই কার্যক্রম শুরু হয়েছিল ১৯৯৬ সালে একটি শ্মশানে কোন একটি ঘটনার ঘটার পর।

## জীবনী
জিতেন্দর সিং শান্টি ১৯৯৬ সালে শহীদ ভগৎ সিং সেবা ছাত্রদল প্রতিষ্ঠা করেন তিনি দিল্লির ঝিলমিল ওয়ার্ড থেকে একজন নির্দলীয়  কাউন্সিলর হিসেবে রাজনীতিতে তার কর্মজীবন শুরু করেন। যাইহোক, তিনি ২০০৮ সালে বিজেপিতে যোগ দেন এবং পূর্ব পৌর কর্পোরেশনের ঝিলমিল ওয়ার্ড থেকে কাউন্সিলর নির্বাচনে প্রতিদ্বন্দ্বিতা করেন এবং নির্বাচনে জয়ী হন। তিনি ২০১৩ সালে প্রথমবার দিল্লি বিধানসভা নির্বাচনে প্রতিদ্বন্দ্বিতা করেন, এবং শাহদারা নির্বাচনী এলাকা থেকে ৪৫,৩৬৪ ভোট পেয়ে জয়ী হন।

২০১৪ সালের সেপ্টেম্বরে, একজন অজ্ঞাত বন্দুকধারী তাকে লক্ষ্য করে গুলি করেছিল কিন্তু লক্ষ্যভ্রষ্ট হয়। এর আগেও ২০০৭ ও ২০১৩ সালে শান্টির উপর  দুবার হামলা হয়েছিল বলে জানা গেছে। ঘটনাটি ঘটেছে দিল্লির বিবেক বিহারের নিজ বাসভবনে। ২০১৮ সালের ডিসেম্বরে, শান্টি তার বক্তব্যের জন্য অভিনেতা নাসিরুদ্দিন শাহের বিরুদ্ধে একটি এফআইআর দায়ের করেছিলেন যে তিনি ভারতে তার সন্তানদের নিরাপত্তা নিয়ে চিন্তিত ছিলেন। ২০২১ সালে, জিতেন্দ্র সিং শান্টি কোভিড সংকটের সময় তার পরিষেবার জন্য ভারতের মর্যাদাপূর্ণ পুরস্কার পদ্মশ্রী পেয়েছিলেন। জিতেন্দর সিং শান্টি তার পদ্মশ্রী পুরস্কার ফ্রন্টলাইন কর্মীদের উৎসর্গ করেছেন।

## পুরস্কার এবং সাফল্য

* 'বিশ্বের প্রথম শিখ যিনি ১০০ বার রক্ত দান করেন' এবং 'ডোনার সিং' উপাধি দ্বারা দিল্লি স্টেট ব্লাড ট্রান্সফিউশন কাউন্সিল কর্তৃক ভূষিত
* ISBTI- ৩০ বার রক্তদানের জন্য চ্যাপ্টার  পুরস্কার
* ওয়ার্ল্ড বুক অফ রেকর্ডসে ১০০ বার রক্তদাতার বিশ্ব রেকর্ড
* ন্যাশনাল ব্লাড ট্রান্সফিউশন কাউন্সিল (ভারত সরকার) এবং দিল্লি স্টেট ব্লাড ট্রান্সফিউশন কাউন্সিল (দিল্লির এনসিটি সরকার) দ্বারা সেঞ্চুরিয়ান অ্যাওয়ার্ড
* কোভিডের সময় সামাজিক অবদানের জন্য পদ্মশ্রী পুরস্কার।

## আরো দেখুন

* ২০১৩ দিল্লি বিধানসভা নির্বাচন
* শাহদারা (দিল্লি বিধানসভা কেন্দ্র)

## তথ্যসূত্র

&nbsp;

বিষয়শ্রেণী:জীবিত ব্যক্তি
বিষয়শ্রেণী:১৯৬২-এ জন্ম
বিষয়শ্রেণী:দিল্লি বিধানসভার সদস্য
বিষয়শ্রেণী:দিল্লির ভারতীয় জনতা পার্টির রাজনীতিবিদ
বিষয়শ্রেণী:দিল্লি বিধানসভার সদস্য ২০১৩-২০১৫
স্পেসএক্স স্টারবেস

**স্টারবেস** হল একটি বেসরকারি রকেট উৎপাদন সুবিধা, পরীক্ষার স্থান এবং স্পেসএক্স দ্বারা নির্মিত স্পেসপোর্ট, যা মার্কিন উপসাগরীয় উপকূলে টেক্সাসের ব্রাউঞ্জভিল থেকে প্রায় ৩২ কিমি (২০ মাইল) পূর্বে বোকা চিকাতে অবস্থিত। যখন ধারণা করা হয়, তখন এর উল্লিখিত উদ্দেশ্য ছিল "স্পেসএক্সকে একটি একচেটিয়াভাবে উৎক্ষেপণ স্থান প্রদান করা, যা কোম্পানিকে তার উৎক্ষেপণ ইস্তাহার ও ভিড়েঠাসা লঞ্চ উইন্ডোগুলির সাথে মিলিত হতে দেয়।" উৎক্ষেপণ স্থানটি মূলত ফ্যালকন ৯ ও ফ্যালকন হেভি উৎক্ষেপণ যানের পাশাপাশি "বিভিন্ন ধরনের পুনঃব্যবহারযোগ্য সাবঅরবিটাল লঞ্চ ভেহিকেল"কে সমর্থন করার উদ্দেশ্যে তৈরি করা হয়েছিল, কিন্তু স্পেসএক্স ২০১৮ সালের শুরুর দিকে পরিকল্পনার পরিবর্তন ঘোষণা করে। স্পেসএক্স থেকে জানানো হয়, যে উৎক্ষেপণ স্থানটি শুধুমাত্র স্পেসএক্সের পরবর্তী প্রজন্মের উৎক্ষেপণ যান স্টারশিপের জন্য ব্যবহার করা হবে। স্থানটি ২০১৮ সাল থেকে ২০২০ সালের মধ্যে উল্লেখযোগ্য রকেট উত্পাদন ও পরীক্ষার ক্ষমতা যুক্ত করেছে। স্পেসএক্সের সিইও ইলন মাস্ক ২০১৪ সালে ইঙ্গিত দিয়েছিলেন, যে তিনি আশা করেন "দক্ষিণ থেকে টেক্সাস বাণিজ্যিক মহাকাশচারী, ব্যক্তিগত মহাকাশচারী রওনা হবেন"  এবং তিনি স্থানটি থেকে মঙ্গল গ্রহে মহাকাশযান উৎক্ষেপণের পূর্বাভাস দিয়েছিলেন।

স্পেসএক্স ২০১২ সাল থেকে ২০১৪ সালের মধ্যে নতুন বাণিজ্যিক উৎক্ষেপণ সুবিধার জন্য মার্কিন যুক্তরাষ্ট্রের চারপাশে সাতটি সম্ভাব্য অবস্থান বিবেচনা করেছিল। সাধারণত, অরবিটাল উৎক্ষেপণের জন্য একটি আদর্শ স্থানে নিরাপত্তার জন্য পূর্বদিকে একটি জল ভাগের উপরে উড্ডয়নের পথ থাকবে এবং পৃথিবীর ঘূর্ণন গতির সুবিধা নেওয়ার জন্য যতটা সম্ভব বিষুব রেখার কাছাকাছি অবস্থিত হবে। স্থান নির্বাচনের সময়ে টেক্সাসের ব্রাউঞ্জভিলের কাছে বোকা চিকা বিচ সংলগ্ন জমি অগ্রণী অবস্থানে ছিল, একটি বর্ধিত সময়ের মধ্যে ইউএস ফেডারেল এভিয়েশন অ্যাডমিনিস্ট্রেশন (এফএএ) টেক্সাসের ব্যবহারের উপর একটি বিস্তৃত পরিবেশগত মূল্যায়ন পরিচালনা করেছিল। এছাড়াও এই সময়ের মধ্যে, স্পেসএক্স উক্ত এলাকায় জমি অধিগ্রহণ শুরু করে, প্রায় ৪১ একর (১,৭০,০০০ বর্গমিটার) ক্রয় করে এবং ২০১৪ সালের জুলাই মাসের মধ্যে ৫৭ একর (২,৩০,০০০ বর্গমিটার) লিজের মাধ্যমে গ্রহণ করা হয়। চূড়ান্ত পরিবেশগত মূল্যায়ন সম্পন্ন ও ২০১৪ সালের জুলাই মাসের মধ্যে পরিবেশগত চুক্তিগুলি কার্যকর হওয়া পরে স্পেসএক্স ২০১৪ সালের আগস্ট মাসে ঘোষণা করেছিল, যে তারা ব্রাউঞ্জভিলের কাছাকাছি অবস্থানটিকে নতুন বেসরকারি উৎক্ষেপণ কেন্দ্রের জন্য স্থান হিসাবে বেছে নিয়েছে।
## তথ্যসূত্র

## বহিঃসংযোগ

* SpaceX gets preliminary FAA nod for South Texas launch site, *Waco Tribune-Herald*, 16 April 2013.
* Lone Star State Bets Heavily on a Space Economy, *New York Times*, 27 November 2014.

বিষয়শ্রেণী:মার্কিন যুক্তরাষ্ট্রের মহাকাশ বন্দর
বিষয়শ্রেণী:স্পেসএক্সের সু্যোগ-সুবিধা
বিষয়শ্রেণী:ক্যামেরন কাউন্টি, টেক্সাস
বিষয়শ্রেণী:২০১৪-এ টেক্সাসে প্রতিষ্ঠিত
বিষয়শ্রেণী:স্পেস এক্স স্টারশিপ
ওম পরিবার

থাম্ব|আহসান মঞ্জিল
**ওম পরিবার** একটি বাঙ্গালী জমিদার বংশ যারা বাংলাদেশের সিলেট অঞ্চলের ইতিহাস জুড়ে কিছু উল্লেখযোগ্য ভূমিকা পালন করেছে। 

## ইতিহাস
১৭ শতকে বাংলার বারো-ভুঁইয়া আমলে ময়মনসিংহের খালিয়াজুড়িতে (বর্তমানে নেত্রকোনা জেলায় ) বসবাসকারী বাঙালি হিন্দু সীতানাথ ওম থেকে ওমদের বংশোদ্ভূত। সীতানাথের তিন পুত্র ছিল; রঘুনাথ ওম, কামাখ্যা ওম এবং মহেশনাথ ওম, যাদের সকলেই বোকাইনগরের খাজা উসমানের অধীনে চাকরী পেয়েছিলেন। উসমান ছিলেন একজন পাঠান সর্দার যিনি বৃহত্তর ময়মনসিংহের বিশাল অংশের নিয়ন্ত্রণ করেছিলেন। 

এই তিন ভাই উসমানের সাথে যোগ দেন যখন তিনি মোগলদের সাথে যুদ্ধ এড়াতে ময়মনসিংহ থেকে পালিয়ে যান। অবশেষে তারা দক্ষিণ শ্রীহট্টের ইটা রাজ্যে পৌঁছে, যা রাজা সুবিদ নারায়ণ দ্বারা শাসিত ছিল। ওম ভাইরা সুবিদ নারায়ণকে পরাজিত করতে উসমানকে সাহায্য করেছিল।  যুদ্ধে নিহত হন রঘুনাথ ওম। উসমান উহার নামক স্থানে তার নতুন রাজধানী স্থাপন করার পর, তিনি দুই ওম ভাইকে পরগণা সাতগাঁওয়ে অবস্থিত উপত্যকা-এলাকায় জায়গীর প্রদান করে পুরস্কৃত করেন। ময়মনসিংহে (যা তখন মোগল শাসনের অধীনে এসেছিল) তাদের ধন-সম্পত্তি ছেড়ে ওম পরিবার পরগনা সাতগাঁও উপত্যকায় বসতি স্থাপন করে যেখানে তারা একটি বাড়ি তৈরি করে। তারা পরে ত্রিপুরার মহারাজার কাছ থেকে জমি অধিগ্রহণ করে *এবং মিরাশদার* উপাধি গ্রহণ করে, একটি ভূমিকা যা পরিবারের উত্তরাধিকারসূত্রে পাওয়া যায়। *মিরাশদার* ছিল যে জমিদার সরকারকে সরাসরি কর প্রদান করে, এই ক্ষেত্রে ত্রিপুরা সরকার এবং পরে মোগল সরকার। 

বেশ কয়েক বছর পর, ওম ভাইদের তাদের সেবার জন্য উপাধি দেওয়া হয়। এই উপাধিগুলো ছিল চৌধুরী, রায় ও লালা। কামাখ্যা ওম এবং মহেশনাথ ওম উভয় সাতগাঁও উপত্যকায় দিঘি খনন করে, যা আজও বিদ্যমান, এবং যথাক্রমে কামুর দিঘি এবং মহেশনাথের দিঘি নামে পরিচিত। এই এলাকায় জনৈক দত্ত খাঁর খনন করা একটি বড় দিঘিও রয়েছে। 

এই পরিবার থেকে নন্দকিশোর রায় নামে একজন শৈববাদী সাধক ছিল। সে বাস করত ভাড়াউড়া গ্রামে। সে কামাখ্যা মন্দিরের সিদ্ধ মহাত্মা পূর্ণানন্দ স্বামীর কাছে শিক্ষিত হয়েছিলেন। ১৯ শতকের শেষের দিকে সিলেটের ডি.সি জেমস সাদারল্যান্ড ড্রামন্ড তাকে অত্যন্ত সম্মান করতেন। তার মৃত্যুর আট দিন আগে, সে ড্রামন্ডকে জানিয়েছিলেন যে তিনি তার পৈতৃক ভাগ্নের পক্ষে তার সেবা ছেড়ে দেবেন। নন্দকিশোর নির্মাই শিব বাড়ীর সিদ্ধ কাশীনাথের ঘনিষ্ঠ সহযোগীও ছিলেন। কালী কিশোর ওম এই ওম পরিবারের ইতিহাস নিয়ে একটি বই লিখেছিলেন, যা পরে চন্দ্র কুমার ওমের অধিকৃত বস্ত হয়ে আসে।

এমনকি ১৯৫০ দশকের আগেও, ভাড়াউড়ার নবীন চন্দ্র ওম চৌধুরীর অটুট সম্পর্ক ছিল জোড়াসাঁকো ঠাকুরবাড়ির ঠাকুর পরিবারের সাথে। চৌধুরী বালিশিরা পরগণার একজন উল্লেখযোগ্য জমিদার ছিলেন। তিনি সুখময়ী ওম চৌধুরীকে বিয়ে করেছিলেন এবং তার চার পুত্র ছিল, নরেন্দ্র ওম চৌধুরী, নর্মদা ওম চৌধুরী, নলিনী কান্ত ওম চৌধুরী এবং নিশি কান্ত ওম চৌধুরী।

## তথ্যসূত্র

## গ্রন্থপঞ্জি
* 

বিষয়শ্রেণী:বাঙালি হিন্দু
বিষয়শ্রেণী:হিন্দু পরিবার
বিষয়শ্রেণী:ভারতীয় পরিবার
বিষয়শ্রেণী:বাংলাদেশী পরিবার
বিষয়শ্রেণী:বাংলাদেশী সমাজ
বিষয়শ্রেণী:বাংলার ইতিহাস
বিষয়শ্রেণী:নেত্রকোণা জেলার ব্যক্তি
বিষয়শ্রেণী:মৌলভীবাজার জেলার ব্যক্তি
বিষয়শ্রেণী:বাংলা_সুবাহ
সৌদি আরবের কারিগরি কলেজের তালিকা

এটি সৌদি আরবের কারিগরি কলেজগুলির একটি তালিকা যা টেকনিক্যাল অ্যান্ড ভোকেশনাল ট্রেনিং কর্পোরেশন (TVTC) দ্বারা পরিচালিত হয়।

## কারিগরি কলেজ

* আহসা টেকনিক্যাল কলেজ
* আল-রাস টেকনিক্যাল কলেজ
* আরার টেকনিক্যাল কলেজ
* বাহা টেকনিক্যাল কলেজ
* বিশা টেকনিক্যাল কলেজ
* বুরাইদহ টেকনিক্যাল কলেজ
* দাম্মাম টেকনিক্যাল কলেজ
* দোয়াদমী টেকনিক্যাল কলেজ
* বুরাইদহ খাদ্য ও পরিবেশ কলেজ
* গুরায়াত কলেজ অফ টেকনোলজি
* হাফর আল-বাতিন টেকনিক্যাল কলেজ
* হাইল টেকনিক্যাল কলেজ
* জেদ্দা কলেজ অফ টেলিকম অ্যান্ড ইলেকট্রনিক্স
* জেদ্দা টেকনিক্যাল কলেজ
* জাউফ টেকনিক্যাল কলেজ
* খামিস মুশাইত টেকনিক্যাল কলেজ
* খারজ টেকনিক্যাল কলেজ
* মদিনা কলেজ অফ ট্যুরিজম অ্যান্ড হসপিটালিটি
* মদিনা টেকনিক্যাল কলেজ
* মাজমাহ টেকনিক্যাল কলেজ
* মক্কা টেকনিক্যাল কলেজ
* নাজরান টেকনিক্যাল কলেজ
* কাতিফ টেকনিক্যাল কলেজ
* কুনফুদাহ টেকনিক্যাল কলেজ
* কুওয়াইয়া টেকনিক্যাল কলেজ
* রিয়াদ কলেজ অফ টেলিকম অ্যান্ড ইনফরমেশন
* রিয়াদ টেকনিক্যাল কলেজ
* তাবুক টেকনিক্যাল কলেজ
* তায়েফ টেকনিক্যাল কলেজ
* উনাইজাহ টেকনিক্যাল কলেজ
* ওয়াদি আদাওয়াসির টেকনিক্যাল কলেজ
* ইয়ানবু টেকনিক্যাল কলেজ
* জুলফি টেকনিক্যাল কলেজ

## আরো দেখুন
কারিগরি ও বৃত্তিমূলক প্রশিক্ষণ কর্পোরেশন

## তথ্যসূত্র

বিষয়শ্রেণী:সৌদি আরবের শিক্ষা সম্পর্কিত তালিকা
বিষয়শ্রেণী:দেশ অনুযায়ী বিশ্ববিদ্যালয় ও কলেজের তালিকা
বিষয়শ্রেণী:অপর্যালোচিত অনুবাদসহ পাতা
অল সিলন জমিয়তুল উলামা

**অল সিলন জমিয়তুল উলামা** (সংক্ষেপে **এসিজেইউ**, ) শ্রীলঙ্কার একটি পুরানো ইসলামি সংগঠন। এটি শ্রীলঙ্কান মুসলিমদের সর্বোচ্চ সংস্থা হিসেবে বিবেচিত হয়। ১৯১৯ সালে জমিয়ত উলামায়ে হিন্দ প্রতিষ্ঠা হওয়ার পর তার অনুকরণে ১৯২৪ সালে এটি প্রতিষ্ঠা করা হয়েছিল। প্রতিষ্ঠার পর থেকে এটি শ্রীলঙ্কার উলামা, সাধারণ মুসলমানদের আধ্যাত্মিক দিকনির্দেশনা প্রদান সহ জাতীয় এবং আন্তর্জাতিকভাবে মুসলিম এবং অমুসলিমদের অনেকগুলি পরিষেবা এবং নির্দেশিকা প্রদান করে। সংগঠনটির দাবি অনুযায়ী, এটি মুসলিমদের মধ্যে ঐক্য এবং মুসলিম ও অমুসলিমদের মধ্যে সহাবস্থান গড়ে তোলার সাথে জড়িত। তবে শ্রীলঙ্কার বৌদ্ধ কট্টরপন্থীরা সংগঠনটি নিষিদ্ধ করার দাবি জানিয়ে আসছে।

## সংগঠন
নীতিগতভাবে সংগঠনটি রাজনৈতিক কর্মকাণ্ডে জড়িত হয় না। বর্তমানে এটি গণতান্ত্রিক সমাজতান্ত্রিক প্রজাতন্ত্র শ্রীলঙ্কার ২০০০ সালের ৫১ নং আইন দ্বারা পরিচালিত হচ্ছে। সারা দেশে সংগঠনটির ১৩৪টিরও বেশি শাখা রয়েছে। এর আলেম সদস্য সংখ্যা ৫ সহস্রাধিক। সংগঠনটির কার্যক্রম পরিচালনার জন্য ১৫টি কমিটি রয়েছে। যথা:
# সহযোগিতা ও সমন্বয়ের জন্য কাউন্সিল
# সমাজসেবা ও তথ্য কমিটি
# শিক্ষা কমিটি
# মক্তব পুনর্বাসন কমিটি
# ফতোয়া কমিটি
# প্রচার কমিটি
# চাঁদ দেখা কমিটি
# গবেষণা ও প্রকাশনা কমিটি
# যুব বিষয়ক কমিটি
# মহিলা বিষয়ক কমিটি
# মিডিয়া কমিটি
# ইসলামি অর্থনীতি ও অর্থ উপদেষ্টা কমিটি
# হালাল কমিটি
# উলামা বিষয়ক কমিটি
# শাখা সমন্বয় কমিটি
## আরও দেখুন
* দেওবন্দি সংগঠনের তালিকা

## তথ্যসূত্র

বিষয়শ্রেণী:দেওবন্দি সংগঠন
বিষয়শ্রেণী:শ্রীলঙ্কা ভিত্তিক ইসলামি সংগঠন
বিষয়শ্রেণী:শ্রীলঙ্কায় ইসলাম
বিষয়শ্রেণী:১৯২৪-এ সিলনে প্রতিষ্ঠিত
আবু শাহ্‌রিয়ার

**আবু শাহ্‌রিয়ার** (৬ ফেব্রুয়ারি ১৯৩৪–৬ অক্টোবর ২০১৪) বাংলাদেশের কথাসাহিত্যিক ও সাহিত্য অনুবাদক ছিলেন। অনুবাদ সাহিত্যে বিশেষ অবদানের জন্য তিনি ১৯৭৯ সালে বাংলা একাডেমি পুরস্কার পান।

## জীবনী
আবু শাহ্‌রিয়ার ৬ ফেব্রুয়ারি ১৯৩৪ সালে ঢাকার আরমানিটোলায় জন্মগ্রহণ করেন। তার পিতার নাম আনোয়ার হোসেন ও মাতার নাম লতিফুন নেছা। বসবাস করতেন ঢাকার মোহাম্মদপুরের মোহাম্মদি হাউজিংয়ে। তিনি ১৯৫১ সালে ঢাকা কলেজিয়েট স্কুল থেকে ম্যাট্রিকুলেশন, ১৯৫৪ সালে ঢাকা কলেজ থেকে আইএসসি ও ১৯৫৬ সালে ঢাকা বিশ্ববিদ্যালয় থেকে বিএসসি ডিগ্রী অর্জন করেন। তিনি মাহমুদা শাহ্‌রিয়ারকে বিয়ে করেন। কর্মজিবনে তিনি বাংলাদেশ বিদ্যুৎ উন্নয়ন বাের্ড থেকে ১৯৯২ সালে উপপরিচালক পদ থেকে অবসর গ্রহণ করেন।

## গ্রন্থ
আবু শাহ্‌রিয়ার কথাসাহিত্য ও অনুবাদ সাহিত্যে অবদান রেখেছেন। উপন্যাস ‘অন্বেষা' (১৯৬০); ছােটগল্প সঙ্কলন ‘স্বপ্নলােক’ (১৯৮৮) ও ‘এই সময় (২০০০); জীবনী ‘হুমায়ন কাদির’ (১৯৯৪); অনুবাদ ‘হ্যামলেট’ (১৯৭৪) ও ‘অ্যান্টনি ও ক্লিওপেট্রা'। (১৯৭৮); সম্পাদনা ‘হুমায়ুন কাদির রচনাবলী’ প্রথম খণ্ড (২০০৫)।

## পুরস্কার ও সম্মাননা

* বাংলা একাডেমী সাহিত্য পুরস্কার (১৯৭৯)

## মৃত্যু
আবু শাহ্‌রিয়ার ৬ অক্টোবর ২০১৪ সালে মৃত্যুবরণ করেন।

## তথ্যসূত্র

বিষয়শ্রেণী:১৯৩৪-এ জন্ম
বিষয়শ্রেণী:২০১৪-এ মৃত্যু
বিষয়শ্রেণী:বাংলাদেশী সাহিত্যিক
বিষয়শ্রেণী:বাংলাদেশী অনুবাদক
বিষয়শ্রেণী:ঢাকা জেলার ব্যক্তি
বিষয়শ্রেণী:অনুবাদ সাহিত্যে বাংলা একাডেমি সাহিত্য পুরস্কার বিজয়ী
বিষয়শ্রেণী:ঢাকা কলেজিয়েট স্কুলের প্রাক্তন শিক্ষার্থী
বিষয়শ্রেণী:ঢাকা কলেজের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাঙালি লেখক
সিভ জেনসেন

**সিভ জেনসেন** (জন্ম ১লা জুন ১৯৬৯) একজন নরওয়েজীয়, যিনি ২০০৬ সাল থেকে ২০২১ সাল পর্যন্ত প্রোগ্রেস পার্টির নেতা/নেত্রী হিসেবে দায়িত্ব পালন করেছেন। তিনি সোলবার্গ মন্ত্রিসভায় ২০১৩ সাল থেকে ২০২০ সাল পর্যন্ত অর্থমন্ত্রীর পদে অধিষ্ঠিত ছিলেন। তিনি ১৯৯৭ সাল থেকে ২০২১ সাল পর্যন্ত অসলো থেকে নরওয়েজীয় সংসদের সদস্য ছিলেন।

অসলোতে জন্মগ্রহণ ও বেড়ে ওঠা, সিভ জেনসেন নরওয়েজিয়ান স্কুল অব ইকোনমিক্স থেকে ব্যবসায়িক গবেষণায় স্নাতক হন। তিনি ১৯৯৭ সালের সংসদ নির্বাচনে প্রথম সাংসদ নির্বাচিত হন এবং পরে টানা চারটি মেয়াদে পুনরায় নির্বাচিত হন। তিনি ২০০১ সাল থেকে ২০০৫ সাল পর্যন্ত অর্থ ও অর্থনৈতিক বিষয়ের সংসদীয় স্থায়ী কমিটির সভাপতিত্ব করেন এবং ২০০৬ সালে প্রগতি পার্টির নেতা হিসাবে দীর্ঘ সময়ের চেয়ারম্যান কার্ল আই. হেগেনের স্থলাভিষিক্ত হন।

জেনসেন ২০০৯ সালের সংসদ নির্বাচনে প্রোগ্রেস পার্টির জন্য প্রধানমন্ত্রী প্রার্থী ছিলেন, যা দলের জন্য রেকর্ড উচ্চ ফলাফল দেখেছিল। তিনি ২০১৩ সালের সংসদীয় নির্বাচনের জন্য কনজারভেটিভ পার্টির নেতৃত্বে একটি জোট সরকারের সম্ভাবনাকে সমর্থন করেছিলেন এবং তার দলকে সোলবার্গ ক্যাবিনেটে নেতৃত্ব দিয়েছিলেন, এটি প্রগতি পার্টির প্রথম সরকারি অংশগ্রহণ।

জেনসেন ২০১৯ সালের অক্টোবর মাসে থেকে  দ্বিতীয় বিশ্বযুদ্ধের পর নরওয়ের সবচেয়ে দীর্ঘ মেয়াদী অর্থমন্ত্রী হন।

## তথ্যসূত্র

## বহিঃসংযোগ

|-

বিষয়শ্রেণী:১৯৬৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নরওয়েজীয় লুথারান
বিষয়শ্রেণী:নরওয়েজিয়ান স্কুল অব ইকোনমিক্স
বিষয়শ্রেণী:প্রগ্রেস পার্টির (নরওয়ে) রাজনীতিবিদ
বিষয়শ্রেণী:নরওয়েজীয় সংসদ সদস্য
বিষয়শ্রেণী:নরওয়ের রাজনৈতিক দলের নেতা
বিষয়শ্রেণী:নরওয়ের অর্থমন্ত্রী
বিষয়শ্রেণী:স্টর্টিংয়ের নারী সদস্য
বিষয়শ্রেণী:ইসলামবাদের সমালোচক
বিষয়শ্রেণী:২০শ শতাব্দীর নরওয়েজীয় রাজনীতিবিদ
বিষয়শ্রেণী:২১শ শতাব্দীর নরওয়েজীয় নারী রাজনীতিবিদ
বিষয়শ্রেণী:২১শ শতাব্দীর নরওয়েজীয় রাজনীতিবিদ
বিষয়শ্রেণী:২০শ শতাব্দীর নরওয়েজীয় নারী রাজনীতিবিদ
বিষয়শ্রেণী:নরওয়ের নারী মন্ত্রী
বিষয়শ্রেণী:নারী অর্থমন্ত্রী
শাটিকাপ

**শাটিকাপ** একটি বাংলাদেশী রোমাঞ্চকর-অপরাধধর্মী নাটক। ৮ পর্বের এই নাটক পরিচালনা করেন মোহাম্মদ তাওকীর ইসলাম। ২০২২ সালের ১৩ জানুয়ারি চরকিতে এটি মুক্তি পায়। নাটকের নাম *শাটিকাপ*, রাজশাহীর আঞ্চলিক ভাষায় যার অর্থ হল “ঘাপটি মেরে বসে থাকা”।

## কাহিনি
ওয়েব ধারাবাহিকটি রাজশাহী শহরের নদীর পাড়ের মাদক চোরাকারবারিদের নিয়ে তৈরি। অবৈধ চোরাচালানের একাধিক চক্র এখানে সক্রিয়। রাজশাহী ও আশপাশের আরো বেশ কিছু এলাকার চোরাচালান নিয়ন্ত্রণ করে সোহেল। সোহেলের একচেটিয়া রাজত্বে ধাক্কা দেওয়ার পরিকল্পনা করে উঠতি দুই ব্যবসায়ী হান্নান আর জয়নাল। সোহেল তাদের ধরার জন্য এলাকার সবচেয়ে প্রভাবশালী তদন্ত কর্মকর্তা উত্তমকে দায়িত্ব দেন। সাপলুডুর মতো এক অদ্ভুত কাটাকুটি খেলা শুরু হয়।

## অভিনয়
*জয়নাল চরিত্রে আহসাবুল ইয়ামিন রিয়াদ
*হান্নান চরিত্রে নাজমুস সাকিব
*উত্তম কুমার চরিত্রে অমিত রুদ্র
*বাবু চরিত্রে ওমর মাসুম
*বাবুর স্ত্রী চরিত্রে সাজিয়া খানম
*সোহেল ভাই চরিত্রে গালিব সারদার
*লিকত আলী চরিত্রে ওয়াসিকুল ইসলাম রোমিত
*হাবিবুল বাশার চরিত্রে শিবলী নোমান

## নির্মাণ
২০২০ সালের অক্টোবর থেকে ২০২১ সালের আগস্ট পর্যন্ত বাংলাদেশের রাজশাহীর বিভিন্ন স্থানে মূল চিত্রগ্রহণ করা হয়।

## মুক্তি
২০২২ সালের ১৩ জানুয়ারি চরকিতে শাটিকাপ মুক্তি পায়। একই দিনে রাজশাহীতে জেলা পরিষদ মিলনায়তনে নাটকের প্রিমিয়ার স্ক্রিনিং অনুষ্ঠিত হয়।

## পর্ব

## প্রতিক্রিয়া ও অর্জন
দৈনিক ইত্তেফাকের তারিফ সৈয়দ নাটকের প্রশংসা করে বলেন, “গল্প আর নির্মাণের মুন্সিয়ানা থাকলে যে, তারকা-শিল্পী বা ব্র্যান্ড পরিচালক দরকার হয় না তারই প্রমাণ দিলো শাটিকাপ।”

চলচ্চিত্র ও সিরিজের জন্য বিশ্বের মর্যাদাপূর্ণ পুরস্কার ‘এশিয়ান একাডেমি ক্রিয়েটিভ অ্যাওয়ার্ড’-এ ‘জাতীয় বিজয়ী’ হিসেবে বাংলাদেশ থেকে ‘শাটিকাপ’-এর জন্য মোহাম্মদ তাওকীর ইসলাম সেরা পরিচালক বিভাগে মনোনীত হন।

## পুরস্কার

## তথ্যসূত্র

## বহিঃসংযোগ
* চরকিতে শাটিকাপ
* 

বিষয়শ্রেণী:চরকির মৌলিক অনুষ্ঠান
বিষয়শ্রেণী:বাংলা ভাষার ওয়েব ধারাবাহিক
বিষয়শ্রেণী:বাংলাদেশী ওয়েব ধারাবাহিক
বিষয়শ্রেণী:২০২২-এ অভিষিক্ত বাংলাদেশী টেলিভিশন ধারাবাহিক
বিষয়শ্রেণী:২০২২-এ অভিষিক্ত ওয়েব ধারাবাহিক
বিষয়শ্রেণী:নবারুণ বোস সুরারোপিত চলচ্চিত্র
চেন্নাই রেলওয়ে বিভাগ

**চেন্নাই রেলওয়ে বিভাগ** হল দক্ষিণ রেলওয়ে (SR), ভারতের একটি রেলওয়ে বিভাগ যা উত্তর তামিলনাড়ু এবং দক্ষিণ অন্ধ্র প্রদেশের জেলাগুলিকে কভার করে। বর্তমানে এটির রুটের দৈর্ঘ্য ৬৯৭.৪২ কিমি এর বেশি  এর প্রশাসনিক সদর দপ্তর চেন্নাইতে, যা দক্ষিণ রেলওয়ের সদর দফতর।

## রেলওয়ে স্টেশন এবং শহরের তালিকা
তালিকায় চেন্নাই রেলওয়ে বিভাগের অধীনে থাকা স্টেশন এবং তাদের স্টেশন বিভাগ অন্তর্ভুক্ত রয়েছে। 

যাত্রীদের জন্য বন্ধ স্টেশন  -

* পাড়ি রেলওয়ে স্টেশন (বিলুপ্ত)
* আন্না নগর রেলওয়ে স্টেশন (বিলুপ্ত)

## তথ্যসূত্র

বিষয়শ্রেণী:ভারতীয় রেলের বিভাগ
বিষয়শ্রেণী:তামিলনাড়ুর রেল পরিবহন
বিষয়শ্রেণী:চেন্নাই রেলওয়ে বিভাগ
২০২১ আফ্রিকা কাপ অব নেশন্সে অংশগ্রহণকারী দল

**[[২০২১ আফ্রিকা কাপ অব নেশন্স]]** হচ্ছে ক্যামেরুনে ২০২২ সালের ৯ই জানুয়ারি থেকে ৬ই ফেব্রুয়ারি পর্যন্ত অনুষ্ঠিত একটি আন্তর্জাতিক ফুটবল প্রতিযোগিতা। এই নিবন্ধে ২০২১ আফ্রিকা কাপ অব নেশন্সে অংশগ্রহণকারী দলের সদস্যদের তালিকা উল্লেখ করা হয়েছে। এই আসরে অংশগ্রহণকারী ২৪টি জাতীয় দল সর্বোচ্চ ২৮ জন করে খেলোয়াড়ের সমন্বয়ে তাদের দলের নিবন্ধন করতে হয়েছে; যেখানে প্রত্যেক দলে অবশ্যই তিনজন গোলরক্ষক থাকা আবশ্যক। প্রতিটি খেলোয়াড়ের জন্য তালিকাভুক্ত অবস্থানটি আফ্রিকান ফুটবল কনফেডারেশন দ্বারা আনুষ্ঠানিক ম্যাচ প্রতিবেদনের তালিকা অনুযায়ী উল্লেখ করা হয়েছে। প্রতিটি খেলোয়াড়ের উল্লিখিত বয়স ২০২২ সালের ৯ই জানুয়ারি (এই আসর শুরুর উদ্বোধনী দিন) অনুযায়ী উল্লেখ করা হয়েছে। খেলোয়াড়দের একাধিক জাতীয়তা থাকতে পারে যা ফিফা ভুক্ত নয়। কোচদের ক্ষেত্রে উল্লিখিত পতাকা তাদের নিজস্ব জাতীয় দলের চেয়ে আলাদা জাতীয়তার হতে পারে।

## তথ্যসূত্র

অংশগ্রহণকারী দল
আম ওয়ান-সাং

**আম ওয়ান-সাং** (, ; জন্ম: ৬ জানুয়ারি ১৯৯৯) হলেন একজন দক্ষিণ কোরীয় পেশাদার ফুটবল খেলোয়াড়। তিনি বর্তমানে দক্ষিণ কোরিয়ার পেশাদার ফুটবল লিগের শীর্ষ স্তর কে লিগ ১-এর ক্লাব উলসান এইচডি এবং দক্ষিণ কোরিয়া অনূর্ধ্ব-২৩ দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলেন।

২০১৬ সালে, ওয়ান-সাং দক্ষিণ কোরিয়া অনূর্ধ্ব-১৭ দলের হয়ে দক্ষিণ কোরিয়ার বয়সভিত্তিক পর্যায়ে অভিষেক করেছিলেন। তিনি ২০২০ সালে দক্ষিণ কোরিয়ার হয়ে আন্তর্জাতিক পর্যায়ে অভিষেক করেছেন; দক্ষিণ কোরিয়ার জার্সি গায়ে তিনি এপর্যন্ত ১ ম্যাচে অংশগ্রহণ করেছেন। দলগতভাবে, ওয়ান-সাং এপর্যন্ত ১টি শিরোপা জয়লাভ করেছেন, যা তিনি দক্ষিণ কোরিয়ার বয়সভিত্তিক দলের হয়ে জয়লাভ করেছেন।

## প্রারম্ভিক জীবন
আম ওয়ান-সাং ১৯৯৯ সালের ৬ই জানুয়ারি তারিখে দক্ষিণ কোরিয়ার গোয়াংজুতে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
ওয়ান-সাং জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ কোরিয়া অনূর্ধ্ব-২৩ দলে স্থান পেয়েছেন।

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:১৯৯৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দক্ষিণ কোরীয় ফুটবলার
বিষয়শ্রেণী:২০২০ গ্রীষ্মকালীন অলিম্পিকের ফুটবলার
বিষয়শ্রেণী:গোয়াংজু ফুটবল ক্লাবের খেলোয়াড়
বিষয়শ্রেণী:কে লিগ ১-এর খেলোয়াড়
বিষয়শ্রেণী:দক্ষিণ কোরিয়ার আন্তর্জাতিক যুব ফুটবলার
বিষয়শ্রেণী:দক্ষিণ কোরিয়ার অনূর্ধ্ব-২০ আন্তর্জাতিক ফুটবলার
বিষয়শ্রেণী:দক্ষিণ কোরিয়ার অনূর্ধ্ব-২৩ আন্তর্জাতিক ফুটবলার
বিষয়শ্রেণী:দক্ষিণ কোরিয়ার অলিম্পিক ফুটবলার
বিষয়শ্রেণী:গোয়াংজুর ক্রীড়াবিদ
বিষয়শ্রেণী:দক্ষিণ কোরিয়ার পুরুষ আন্তর্জাতিক ফুটবলার
বিষয়শ্রেণী:উলসান এইচডি ফুটবল ক্লাবের খেলোয়াড়
বিষয়শ্রেণী:২০২২ এশিয়ান গেমসের পদক বিজয়ী
বিষয়শ্রেণী:ফুটবলে এশিয়ান গেমস পদক বিজয়ী
বিষয়শ্রেণী:২০২২ এশিয়ান গেমসের ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
ময়নাগুড়ি ট্রেন দুর্ঘটনা

বিকানের-গুয়াহাটি এক্সপ্রেস ট্রেন জলপাইগুড়ি জেলার ময়নাগুড়ির কাছে দোমোহনিতে ২০২২ সালের ১৩ই জানুয়ারি লাইনচ্যুত হয়। এই ঘটনায় ৫ জন নিহত হয়। ট্রেনের এই লাইনচ্যুতের ঘটনা ২০২২ সালের ভারতের প্রথম বড়ধরনের যাত্রীবাহী ট্রেন দুর্ঘটনা ছিল।

## দুর্ঘটনা
ভারতের পশ্চিমবঙ্গ রাজ্যের জলপাইগুড়ি জেলার ময়নাগুড়ির কাছে ২০২০২ সালের ১৩ই জানুয়ারি বিকাল ৫ টার দিকে (আইএসটি) বিকানের-গুয়াহাটি এক্সপ্রেসের ২৪ টি কোচের মধ্যে ১২ টি লাইনচ্যুত হয়।

## তথ্যসূত্র

বিষয়শ্রেণী:২০২২-এ ভারতে বিপর্যয়
বিষয়শ্রেণী:জানুয়ারি ২০২২-এ ভারতের ঘটনা
বিষয়শ্রেণী:ভারতে লাইনচ্যুত
বিষয়শ্রেণী:পশ্চিমবঙ্গের রেল দুর্ঘটনা ও ঘটনা
বিষয়শ্রেণী:২০২০-এর দশকে পশ্চিমবঙ্গ
কুমেল নানজিয়ানি

**কুমেল আলী নানজিয়ানি** (; **[[সিন্ধি ভাষা|সিন্ধি]]:** ڪُميل علي ننجياڻي; জন্ম ২য় মে, ১৯৭৮) হলেন একজন পাকিস্তানি-আমেরিকান কৌতুকাভিনয়শিল্পী, অভিনয়শিল্পী এবং চিত্রনাট্যকার। তিনি এইচবিও কৌতুক ধারাবাহিক *সিলিকন ভ্যালি* (২০১৪-২০১৯) এ দিনেশ হিসেবে তার ভূমিকা এবং ভাববিলাসী কৌতুক চলচ্চিত্র *দ্য বিগ সিক* (২০১৭) এর জন্য সহ-লিখন ও অভিনয়ের জন্য বেশি পরিচিত। তার স্ত্রী এমিলি ভি. গর্ডনের সাথে উল্লেখিত চলচ্চিত্রটি লেখার জন্য, তিনি শ্রেষ্ঠ মৌলিক চিত্রনাট্য বিভাগে একাডেমি পুরস্কারে মনোনীত হন। ২০১৮ সালে, *[[টাইম (পত্রিকা)|টাইম]]* পত্রিকা তাকে পৃথিবীতে ১০০ সর্বোচ্চ প্রভাবশালী লোকদের মাঝে একজন হিসেবে মান্য করা হয়।

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯৭০-এর দশকে জন্ম
বিষয়শ্রেণী:জীবিত ব্যক্তি
বিষয়শ্রেণী:নিউ ইয়র্কের অভিনেতা
বিষয়শ্রেণী:পাকিস্তানি টেলিভিশন অভিনেতা
বিষয়শ্রেণী:করাচির ব্যক্তি
বিষয়শ্রেণী:নিউ ইয়র্ক (অঙ্গরাজ্যের) ব্যক্তি
বিষয়শ্রেণী:২১শ শতাব্দীর মার্কিন কৌতুকাভিনয়শিল্পী
বিষয়শ্রেণী:মার্কিন নাগরিকত্ব প্রাপ্ত ব্যক্তি
বিষয়শ্রেণী:মার্কিন যুক্তরাষ্ট্রে পাকিস্তানি অভিবাসী
বিষয়শ্রেণী:১৯৭৮-এ জন্ম
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:২১শ শতাব্দীর মার্কিন চিত্রনাট্যকার
বিষয়শ্রেণী:মার্কিন নাস্তিক
বিষয়শ্রেণী:মার্কিন কৌতুকাভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন পুরুষ চিত্রনাট্যকার
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন জনসমক্ষে কৌতুক পরিবেশন শিল্পী
বিষয়শ্রেণী:অজ্ঞেয়বাদী বা নাস্তিক্যবাদী প্রাক্তন মুসলিম
বিষয়শ্রেণী:ইন্ডিপেন্ডেন্ট স্পিরিট পুরস্কার বিজয়ী
বিষয়শ্রেণী:করাচির অভিনেতা
বিষয়শ্রেণী:সিন্ধি ব্যক্তি
বিষয়শ্রেণী:পাকিস্তানি জনসমক্ষে কৌতুক পরিবেশন শিল্পী
বিষয়শ্রেণী:সিন্ধি বংশোদ্ভূত মার্কিন ব্যক্তি
বিষয়শ্রেণী:পাকিস্তানি বংশোদ্ভূত মার্কিন অভিনয়শিল্পী
বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক
বিষয়শ্রেণী:সিন্ধি অভিনেতা
বিষয়শ্রেণী:নিউ ইয়র্ক (অঙ্গরাজ্যের) বিনোদন শিল্পী
বিষয়শ্রেণী:মার্কিন কণ্ঠাভিনেতা
বিষয়শ্রেণী:২১শ শতাব্দীর মার্কিন পুরুষ লেখক
মাউই প্যাটারা

**মাউই প্যাটারা** (ইঙরেজি: Maui Patera) হল বৃহস্পতির প্রাকৃতিক উপগ্রহ আইয়োর একটি প্যাটারা (স্ক্যালোপ-আকৃতির প্রান্তভাগ-যুক্ত এক ধরনের জটিল অভিঘাত গহ্বর)। এটির ব্যাস প্রায় ৩৮ কিলোমিটার এবঙ স্থানাঙ্ক । এটির নামকরণ করা হয়েছে মাউই নামে এক হাওয়াইয়ান উপদেবতার নামানুসারে, যিনি মাফুইকের থেকে আগুন চেয়ে এনেছিলেন। ১৯৭৯ সালে ইন্টারন্যাশনাল অ্যাস্ট্রোনমিক্যাল ইউনিয়ন নামটি অনুমোদন করে। মাউই প্যাটারা মাউই উদ্গীরণ কেন্দ্রের দক্ষিণপশ্চিমে, ইউজাইন মনসের দক্ষিণে এবঙ আমিরানি আগ্নেয়গিরির দক্ষণপশ্চিমে অবস্থিত। এই প্যাটারার ঠিক পূর্বদিকে রয়েছে মোনান প্যাটারা, মোনান মনস ও আহ পেকু প্যাটারা।

## তথ্যসূত্র

বিষয়শ্রেণী:আইয়োর পৃষ্ঠভাগের বৈশিষ্ট্য
বিষয়শ্রেণী:আইয়োর আগ্নেয়গিরি
মুহাম্মাদ সাব্বাহ

**মাহমুদ সাব্বাগ**, বা **মাহ সাব্বাগ** (আরবি : **مَحْمُود صباغ** ; জন্ম মার্চ ১৯৮৩) একজন সৌদি চলচ্চিত্র পরিচালক, প্রযোজক এবং চিত্রনাট্যকার। সাব্বাগ ২০১৩ সাল থেকে সৌদি আরবে স্বাধীন সিনেমার প্রধান পথিকৃৎ। *বারাকাহ মিটস বারাকাহ* শিরোনামে তার প্রথম ফিচার। ২০১৬ সালে বার্লিন ফিল্ম ফেস্টিভ্যালে প্রিমিয়ার হয়। এটি সৌদি আরব থেকে উৎসবে প্রদর্শিত প্রথম পূর্ণদৈর্ঘ্য চলচ্চিত্র। ৮৯তম একাডেমি অ্যাওয়ার্ডে সেরা বিদেশী ভাষার চলচ্চিত্রের জন্য সৌদি আরবের এন্ট্রি হিসেবেও তার অভিষেক চলচ্চিত্রটি নির্বাচিত হয়েছিল।

২০১৫ সালে, সাব্বাগ সৌদি আরবের জেদ্দায় অবস্থিত প্রথম স্বাধীন পূর্ণদৈর্ঘ্য চলচ্চিত্র প্রযোজনা সংস্থা এলহাউস প্রোডাকশন প্রতিষ্ঠা করেন।

সাব্বাগ ২০১৯ সালে জেদ্দায় প্রথম অফিসিয়াল আর্ট হাউস সিনেমা চালু করে। স্ট্যানলি কুব্রিকের যুগান্তকারী মহাকাব্য ২০০১: এ স্পেস ওডিসি-এর স্ক্রিনিংয়ের মাধ্যমে এলহাউস সিনেমার সূচনা হয়। 

৬৭তম বার্লিন আন্তর্জাতিক চলচ্চিত্র উৎসবে সেরা প্রথম ফিচার পুরস্কারের জন্য জুরিতে সাব্বাগ নামকরণ করা হয়েছিল। 

*সাব্বাগ স্থানীয়ভাবে দ্য স্টোরি অফ হামজা শেহাতা* (২০১৩) তথ্যচিত্র দ্বারাও পরিচিত। সাব্বাগ উস্কানিমূলক টিভি/ওয়েব ড্রামা সিরিজ *ক্যাশ* (২০১৪) তৈরি/পরিচালনা করেছে। এটি সিনেমা শৈলীতে শুটিং করা একটি ১০-পর্বের নাটক সিরিজ। সাব্বাগ কলম্বিয়া ইউনিভার্সিটি গ্রাজুয়েট স্কুল অফ জার্নালিজম থেকে বিজ্ঞানে স্নাতকোত্তর ডিগ্রি অর্জন করেছেন এবং সেখানে তিনি গল্প বলার ফিল্ম মেকিং অধ্যয়ন করেছেন।

২০১৭ সালের অক্টোবরে, ঘোষণা করা হয়েছিল যে, সাব্বাগ তার দ্বিতীয় ফিচারে কাজ করছে, শিরোনাম: *আমরা এবং দ্য সেকেন্ড ম্যারেজ*। ছবিটি সম্পূর্ণরূপে সৌদি আরবে শ্যুটিং করা হয়েছে এবং ২০১৮ সালে লন্ডন বিএফআই উৎসবে প্রিমিয়ার হয়েছে।

মার্চ ২০১৯ সালে, সাব্বাগকে সৌদি আরবের প্রথম আন্তর্জাতিক চলচ্চিত্র উৎসব, রেড সি ফিল্ম ফেস্টিভ্যালের উৎসব পরিচালক হিসাবে ঘোষণা করা হয়েছিল।

## চলচ্চিত্রের তালিকা

* *বারাকাহ মিটস বারাকাহ* (২০১৬)। বার্লিন ফিল্ম ফেস্টিভ্যালে ইকিউমেনিকাল জুরির পুরস্কার।
* *আমরা,এন্ড সেকেন্ড ম্যারেজ* (২০১৮)।
* *গ্লিচ লাভ* (২০২১)।

## আরও পড়ুন

* কের, সিমিওন। "রোমান্টিক কমেডি সৌদি যুবকদের আকাঙ্ক্ষার উপর আলোকপাত করে" ( ''ফাইনান্সিয়াল টাইমস'' অক্টোবর ৩০, ২০১৬)
* ''স্ক্রীন - বারাকাহ মিটস বারাকাহ রিভিউ দ্য বার্লিয়ানলে'' - ১৮ ফেব্রুয়ারি, ২০১৬
* "মাহমুদ সাব্বাগ এবং সৌদি চলচ্চিত্র নির্মাতাদের মুখোমুখি হওয়া 'চ্যালেঞ্জস'" - বৈচিত্র্য ২০১৬
* "আরব ফিল্ম ইন্ডাস্ট্রিতে দশটি নাম আপনার জানা দরকার" ( ''বৈচিত্র্য'' ১৩ মে, ২০১৬)

## বহিঃসংযোগ

*   
* মাহ সাব্বাগ এর ব্লগ 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৮৩-এ জন্ম
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:সৌদি চলচ্চিত্র পরিচালক
আল মুরাশাহা আল মাছালিয়া

***আল মুরাশাহা আল মিথালিয়া*** () হলো ২০১৯ সালে মুক্তিপ্রাপ্ত একটি সৌদি চলচ্চিত্র নাটক; এটি পরিচালনা করেন হাইফা আল-মনসুর। এটি ৭৬তম ভেনিস আন্তর্জাতিক চলচ্চিত্র উৎসবে গোল্ডেন লায়নের পাবার জন্য প্রতিদ্বন্দ্বিতা করতে নির্বাচিত হয়েছিল। এটি ৯২তম একাডেমি পুরস্কারের শ্রেষ্ঠ আন্তর্জাতিক পূর্ণদৈর্ঘ্য চলচ্চিত্র বিভাগে একাডেমি পুরস্কার পাবার জন্য সৌদি আরবের এন্ট্রি হিসাবেও নির্বাচিত হয়, তবে পরে এটি মনোনীত হয়নি।

## কাহিনী
একজন সৌদি তরুণ মহিলা ডাক্তার স্থানীয় সিটি নির্বাচনে অংশ নেয় ও তার পরিবার এবং সম্প্রদায়কে তাদের শহরের প্রথম মহিলা প্রার্থীকে মেনে নিতে কাজ করে।

## অভিনয়ে

* মরিয়মের চরিত্রে মিলা আল জাহরানি
* সারা চরিত্রে নোরা আল আওয়াদ
* সেলমার চরিত্রে দা আল হিলালি

## অভ্যর্থনা
চলচ্চিত্র পর্যালোচনা ওয়েবসাইট রটেন টম্যাটোস ৮১টি পর্যালোচনা উপর ভিত্তি করে চলচ্চিত্রটিকে ৯৩% রেটিং দেয়, যার মধ্যে গড় রেটিং ছিল ৭.৩/১০। ওয়েবসাইটের সমালোচকদের মতে: "একটি বার্তাযুক্ত চলচ্চিত্র যা এর সূক্ষ্মতার জন্য এবং সেইসাথে এটি কার্যকর করার জন্য প্রশংসা পাবার যোগ্য, *দ্য পারফেক্ট ক্যান্ডিডেট* বৈপরীত্যের মুখোমুখি হয় এবং পরিবর্তনের জন্য ব্যাপকভাবে আহ্বান জানায়।" মেটাক্রিটিকে, ১৪ জন সমালোচকের উপর ভিত্তি করে চলচ্চিত্রটি ১০০-এর মধ্যে গড়ে ৭০০ স্কোর পায়, যা মূলত "সাধারণত অনুকূল পর্যালোচনা"-কে নির্দেশ করে।

*[[দ্য হলিউড রিপোর্টার|দ্য হলিউড রিপোর্টারের]]* লেখক, ডেবোরা ইয়াং ছবিটিকে "অপ্রতিরোধ্য নায়িকাসহ একটি সরল নারীবাদী গল্প" বলে অভিহিত করেন এবং বলেন: " *আল মুরাশাহা আল মিথালিয়া* সৌদি আরবের সমাজে একটি অকপট দৃষ্টিভঙ্গি উপস্থাপন করে যা পশ্চিমা দর্শকদের কৌতূহল জাগিয়ে তুলবে।"

## আরও দেখুন

* সৌদি আরবের নির্বাচন

## তথ্যসূত্র

বিষয়শ্রেণী:আরবি ভাষার চলচ্চিত্র
বিষয়শ্রেণী:সৌদি চলচ্চিত্র
বিষয়শ্রেণী:২০১৯-এর চলচ্চিত্র
বিষয়শ্রেণী:অপর্যালোচিত অনুবাদসহ পাতা
মোনান প্যাটারা

**মোনান প্যাটারা** (ইংরেজি: Monan Patera) হল বৃহস্পতির প্রাকৃতিক উপগ্রহ আইয়োর একটি প্যাটারা (স্ক্যালোপ-আকৃতির প্রান্তভাগ-যুক্ত এক ধরনের জটিল অভিঘাত গহ্বর)। এটির ব্যাস প্রায় ১৩৭ কিলোমিটার এবং স্থানাঙ্ক । এটির নামকরণ করা হয়েছে ব্রাজিলীয় পুরাণে কথিত পৃথিবীকে আগুন ও বন্যা দ্বারা ধ্বংসকারী দেবতা মোনানের নামানুসারে। ১৯৯৭ সালে ইন্টারন্যাশনাল অ্যাস্ট্রোনমিক্যাল ইউনিয়ন নামটি গ্রহণ করে।

মোনান প্যাটারা আহ পেকু প্যাটারার উত্তরে প্রলম্বিত পর্বত মোনান মনসের উত্তর প্রান্তে একটি বেদস্তুর কীট-আকৃতির নিচু অঞ্চল সৃষ্টি করেছে। মোনান প্যাটারার পশ্চিমে রয়েছে আমিরানি উদ্গীরণ কেন্দ্র, উত্তরে রয়েছে স্কাইথিয়া মনস, পূর্বে রয়েছে গিশ বার প্যাটারা, গিশ বার মনস ও এস্তান প্যাটারা। মোনান প্যাটারার একই প্রকার উত্তর ও দক্ষিণ সীমা ইঙ্গিত করে যে এটি সম্ভবত টানের ফলে বিচ্ছিন্ন একটি অববাহিকা হিসেবে গঠিত হয়েছিল এবং পরবর্তীকালে লাভা দ্বারা পরিপূর্ণ হয়।

## তথ্যসূত্র

বিষয়শ্রেণী:আইয়োর পৃষ্ঠভাগের বৈশিষ্ট্য
গিশ বার প্যাটারা

**গিশ বার প্যাটারা** (ইংরেজি: Gish Bar Patera) হল বৃহস্পতির প্রাকৃতিক উপগ্রহ আইয়োর একটি প্যাটারা (স্ক্যালোপ-আকৃতির প্রান্তভাগ-যুক্ত এক ধরনের জটিল অভিঘাত গহ্বর)। এটির দৈর্ঘ্য ও প্রস্থ যথাক্রমে ১০৬.৩ ও ১১৫.০ কিলোমিটার এবং আয়তন ৯৬০০ বর্গ কিলোমিটার। এটির স্থানাঙ্ক । প্যাটারাটি ব্যাবিলনীয় সূর্যদেবতা গিশ বারের নামাঙ্কিত। ১৯৯৭ সালে ইন্টারন্যাশনাল অ্যাস্ট্রোনমিক্যাল ইউনিয়ন নামটি অনুমোদন করে। গিশ বার প্যাটারাটি গিশ বার মনস নামে এগারো কিলোমিটার দীর্ঘ একটি পর্বতের দক্ষিণ পাদদেশে অবস্থিত। এই প্যাটারার উত্তরপূর্বে রয়েছে স্কাইথিয়া মনস, পূর্বে রয়েছে মোনান মনস, উত্তর ও দক্ষিণ সীমায় রয়েছে মোনান প্যাটারা ও আহ পেকু প্যাটারা।

নাসার মহাকাশযান *[[গ্যালিলিও (মহাকাশযান)|গ্যালিলিও]]* অতীতে (বিশেষত ১৯৯৬ সালে) গিশ বার প্যাটারার আগ্নেয় সক্রিয়তা শনাক্ত করেছিল এবং ২০০১ সালের অগস্ট মাসে *গ্যালিলিও*-র নিয়ার-ইনফ্রারেড ম্যাপিং স্পেকট্রোমিটার একটি নতুন উদ্গীরণও শনাক্ত করে। প্যাটারাটির পশ্চিমাংশ প্রধানত সবুজ এবং কয়েকটি উজ্জ্বল দাগযুক্ত, অন্যদিকে এটির পূর্বাংশ প্রধানত কমলা। গিশ বার প্যাটারার সক্রিয় উত্তরপশ্চিমাঞ্চলটির বেশ কয়েকটি উদ্গীরণের কারণে বিভিন্ন ধরনের ছাপ দ্বারা চিত্রিত। এই প্যাটারার লাভা প্রবাহটি সম্ভবত সিলিকেট দ্বারা গঠিত।

## তথ্যসূত্র

বিষয়শ্রেণী:আইয়োর পৃষ্ঠভাগের বৈশিষ্ট্য
বিষয়শ্রেণী:আইয়োর আগ্নেয়গিরি
বিষয়শ্রেণী:সক্রিয় আগ্নেয়গিরি
আল কালাম (বই)

***আল কালাম*** () শিবলী নোমানীর রচিত একটি কালামশাস্ত্র বিষয়ক গ্রন্থ। এটি ১৯০৪ সালে প্রকাশিত হয়। এটি শিবলীর পূর্ববর্তী গ্রন্থ ''ইলমুল কালামের'' সম্পূরক গ্রন্থ। তাই গ্রন্থটিকে *ইলমুল কালামের* দ্বিতীয় খণ্ডও বলা হয়। এ গ্রন্থটিতে তিনি কালামশাস্ত্রের আধুনিক রুপ দর্শন সহ ধর্মীয় বিশ্বাস সংক্রান্ত মৌলিক বিষয়গুলো এবং ইসলামি বিধিবিধানের স্বপক্ষে ও বিপক্ষে বিবৃত যাবতীয় বিষয়ের খুঁটিনাটি বিস্তারিতভাবে তুলে ধরে দর্শনের আয়নায় ইসলামের যাবতীয় বিধিবিধানকে যথার্থ ও সুচিন্তিত প্রমাণ করার প্রয়াস চালিয়েছেন।

## মূল্যায়ন
গ্রন্থটির বঙ্গানুবাদক অধ্যাপক মুহাম্মদ আব্দুল্লাহ বলেন,
## সমালোচনা
*[[ইলমুল কালাম]]* ও *আল কালাম* প্রকাশের পর গ্রন্থদ্বয়ের বিভিন্ন ব্যাখ্যা নিয়ে সমালোচনার সৃষ্টি হয়, এমনকি তাকে কাফির ফতোয়াও দেওয়া হয়। পরবর্তী শিবলী নোমানী তার ব্যাখ্যাও দেন। স্রষ্টা ও নবুয়ত সম্পর্কে তিনি বলেন,

## আরও দেখুন
* শিবলী নোমানীর বই

## তথ্যসূত্র
### উদ্ধৃতি

### গ্রন্থপঞ্জি

* 
* 
* 
* 

## বহিঃসংযোগ
* *আল কালাম*–এর উর্দু সংস্করণ

বিষয়শ্রেণী:ইসলামি গ্রন্থ
বিষয়শ্রেণী:ধর্মীয় দর্শন
বিষয়শ্রেণী:দেওবন্দি সাহিত্য
বিষয়শ্রেণী:ইসলাম বিষয়ক বই
বিষয়শ্রেণী:১৯০৪-এর বই
বিষয়শ্রেণী:শিবলী নোমানীর বই
বিষয়শ্রেণী:ইতিহাস বই
বিষয়শ্রেণী:উর্দু ভাষার বই
বিষয়শ্রেণী:সুন্নি সাহিত্য
বিষয়শ্রেণী:দারুল মুসান্নিফীন শিবলী একাডেমি প্রকাশিত বই
শামসুল হক (সাহিত্যিক)

**শামসুল হক** বাংলাদেশের শিশুসাহিত্যিক ছিলেন। শিশুসাহিত্যে বিশেষ অবদানের জন্য তিনি ১৯৭৯ সালে বাংলা একাডেমি পুরস্কার পান।

## পুরস্কার ও সম্মাননা

* বাংলা একাডেমী সাহিত্য পুরস্কার (১৯৭৯)

## তথ্যসূত্র

বিষয়শ্রেণী:বাংলাদেশী সাহিত্যিক
বিষয়শ্রেণী:বাংলা একাডেমি সাহিত্য পুরস্কার বিজয়ী
বিষয়শ্রেণী:জীবিত ব্যক্তি
মাইকেল নীসার

**মাইকেল গার্টেজ নীসার** (জন্ম:২৯  মার্চ ১৯৯০) একজন অস্ট্রেলিয়ান ক্রিকেটার । ঘরোয়া ক্রিকেটে তিনি কুইন্সল্যান্ড এবং বিগ ব্যাশ লিগে অ্যাডিলেড স্ট্রাইকারদের প্রতিনিধিত্ব করেন।।জুন,২০১৮ সালে জাতীয় দলের হয়ে আন্তর্জাতিক ক্রিকেটে আত্মপ্রকাশ করেছিলেন।

## প্রারম্ভিক  জীবন
নীসার দক্ষিণ আফ্রিকার প্রিটোরিয়ায় জন্মগ্রহণ করেছিলেন   কিন্তু  দশ বছর বয়সে তিনি তার পরিবারের সাথে অস্ট্রেলিয়ার গোল্ড কোস্টে চলে আসেন।    সেখানে তিনি ব্রডবিচ-রবিনা ক্যাটসের হয়ে জুনিয়র ক্রিকেট খেলা শুরু করেন এবং ২০০৮ সালের ফেব্রুয়ারিতে ১৭ বছর বয়সে গোল্ড কোস্ট ডলফিনের হয়ে প্রথম গ্রেডে অভিষেক ঘটে।  ২০০৮-০৯ মৌসুমে তাকে কুইন্সল্যান্ডের অনূর্ধ্ব -১৯ দলের প্রতিনিধিত্ব করার জন্য নির্বাচিত করা হয়েছিল,  এবং  ২০১০ সালে তাকে কুইন্সল্যান্ডের রাজ্য দলের সাথে একটি রকি চুক্তি দেওয়া হয়েছিল।  

## আন্তর্জাতিক ক্রিকেট
২০১৮ সালের মে মাসে, জশ হ্যাজলউডের স্থলাভিষিক্ত হয়ে ইংল্যান্ডের বিপক্ষে সিরিজের জন্য অস্ট্রেলিয়ার একদিনের আন্তর্জাতিক (ওডিআই) দলে তাকে যোগ করা হয়।  ১৩ জুন, ২০১৮ সালে ইংল্যান্ডের বিপক্ষে তার একদিনের আন্তর্জাতিক  (ওডিআই) ম্যাচে অভিষেক ঘটে।   ২০১৮ সালে সেপ্টেম্বরে, পাকিস্তানের বিরুদ্ধে তাদের সিরিজের জন্য অস্ট্রেলিয়ার টেস্ট দলে অন্তর্ভুক্ত করা হয়েছিলো  কিন্তু তিনি খেলেননি। 

## তথ্যসূত্র

## বহিঃসংযোগ

বিষয়শ্রেণী:অস্ট্রেলিয়ায় দক্ষিণ আফ্রিকান অভিবাসনকারী
বিষয়শ্রেণী:সারের ক্রিকেটার
বিষয়শ্রেণী:পাঞ্জাব কিংসের ক্রিকেটার
বিষয়শ্রেণী:গ্ল্যামারগনের ক্রিকেটার
বিষয়শ্রেণী:ব্রিসবেন হিটের ক্রিকেটার
বিষয়শ্রেণী:অ্যাডিলেড স্ট্রাইকার্সের ক্রিকেটার
বিষয়শ্রেণী:কুইন্সল্যান্ডের ক্রিকেটার
বিষয়শ্রেণী:অস্ট্রেলিয়ার একদিনের আন্তর্জাতিক ক্রিকেটার
বিষয়শ্রেণী:অস্ট্রেলীয় ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৯০-এ জন্ম
বিষয়শ্রেণী:প্রিটোরিয়া থেকে আগত ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:হ্যাম্পশায়ারের ক্রিকেটার
বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
মেসিয়ার ৭৮

**মেসিয়ার ৭৮** বা **এম৭৮**, যা **এনজিসি ২০৬৮** নামেও পরিচিত, হল কালপুরুষ তারামণ্ডলের একটি প্রতিফলন নীহারিকা। ১৯৮০ সালে পিয়ের মেচেইন এটি আবিষ্কার করেন এবং একই বছর চার্লস মেসিয়ার তার ধূমকেতুর মতো বস্তুর ক্যাটালগে এটিকে অন্তর্ভুক্ত করেছিলেন।

এনজিসি ২০৬৪, এনজিসি ২০৬৭ এবং এনজিসি ২০৭১ অন্তর্ভুক্ত নীহারিকাগুলির একটি গ্রুপের মধ্যে এম৭৮ হল সবচেয়ে উজ্জ্বল বিচ্ছুরিত প্রতিফলন নীহারিকা। এই গ্রুপটি কালপুরুষ বি আণবিক মেঘ কমপ্লেক্সের অন্তর্গত এবং  দূরে অবস্থিত। এম৭৮ সহজেই  ছোট দূরবীক্ষণ যন্ত্রের মাধ্যমে একটি ধোঁয়াটে প্যাচ হিসাবে দেখা যায় এবং এতে ১০তম এবং ১১তম মাত্রার দুটি তারা জড়িত। এই দুটি বি-টাইপ তারা,  এবং , তাদের আলো প্রতিফলিত করে এম৭৮-এ ধুলোর মেঘকে দৃশ্যমান করার জন্য দায়ী।

এম৭৮ ক্লাউডে তারার একটি ক্লাস্টার রয়েছে যা অবলোহিত আলোতে দৃশ্যমান হয়। মাধ্যাকর্ষণ শক্তির কারণে, নীহারিকাতে আণবিক গ্যাস খণ্ডবিখণ্ড হয়ে গেছে, যা  পর্যন্ত ভর সহ তারা তৈরি করতে চলেছে।

## চিত্রশালা

VISTA views Messier 78.jpg|মেসিয়ার ৭৮ এর ভিআইএসটিএ চিত্র।
Making a Spectacle of Star Formation in Orion.jpg|মেসিয়ার ৭৮ এর স্পিটজার চিত্র।


## তথ্যসূত্র

## বহিঃসংযোগ

* 
* SEDS: Starforming Nebula M78
* 
* NightSkyInfo.com – M78 
* Astronomy Picture of the Day
** M78 Wide Field 2009 November 26
** M78 and Reflecting Dust Clouds in Orion 2010 March 2
* 

বিষয়শ্রেণী:এনজিসি বস্তু
বিষয়শ্রেণী:মেসিয়ার বস্তু
বিষয়শ্রেণী:কালপুরুষ (তারামণ্ডল)
বিষয়শ্রেণী:প্রতিফলন নীহারিকা
প্রতিফলন নীহারিকা

[থাম্ব|263x263পিক্সেল|উইচ হেড রিফ্লেকশন নীহারিকা (আইসি২১১৮), পৃথিবী থেকে প্রায় ৯০০ আলোকবর্ষ দূরে, [কালপুরুষ (তারামণ্ডল)|কালপুরুষ নক্ষত্রপুঞ্জের উজ্জ্বল নক্ষত্র রিগেলের সাথে যুক্ত। নীহারিকাটি প্রাথমিকভাবে রিগেল থেকে প্রতিফলিত আলো দ্বারা জ্বলজ্বল করে, যা চিত্রের উপরের ডান কোণের ঠিক বাইরে অবস্থিত। নীহারিকার সূক্ষ্ম ধূলিকণা আলোকে প্রতিফলিত করে। নীল রঙটি কেবল রিগেলের নীল রঙ দ্বারা সৃষ্ট হয় না তবে ধূলিকণাগুলি লালের চেয়ে নীল আলোকে আরও দক্ষতার সাথে প্রতিফলিত করে।]]
জ্যোতির্বিদ্যায়, **প্রতিফলন নীহারিকা** হল মহাজাগতিক ধূলিকণার মেঘ যা কাছাকাছি কোন তারা বা তারার আলো প্রতিফলিত করতে পারে। একটি নির্গমন নীহারিকা তৈরি করার জন্য নিকটবর্তী নক্ষত্র থেকে পাওয়া শক্তি নীহারিকাটির গ্যাসকে আয়নিত করার জন্য অপর্যাপ্ত, তবে সেটা ধূলিকণাকে দৃশ্যমান করে যথেষ্ট বিক্ষিপ্তকরণের জন্য যথেষ্ট। সুতরাং, প্রতিফলন নীহারিকা দ্বারা প্রদর্শিত ফ্রিকোয়েন্সি বর্ণালী আলোকিত নক্ষত্রের মতই। বিক্ষিপ্তকরণের জন্য দায়ী মাইক্রোস্কোপিক কণাগুলির মধ্যে কার্বন যৌগগুলি রয়েছে (উদাহরণস্বরূপ; হীরার ধুলো) এবং অন্যান্য উপাদানের যৌগ যেমন লোহা এবং নিকেল। লোহা এবং নিকেল দুটি প্রায়শই গ্যালাকটিক চৌম্বক ক্ষেত্রের সাথে সারিবদ্ধ থাকে এবং বিক্ষিপ্ত আলোকে সামান্য মেরুকরণ করে।

## আবিষ্কার
বাম|থাম্ব| প্রতিফলন নীহারিকা আইসি ২৬৩১।
বাম|থাম্ব|200x200পিক্সেল| প্রতিফলন নেবুলা ভিডিবি১
প্লাইয়াডেস-এ মেরোপ নক্ষত্রের সাথে সম্পর্কিত নীহারিকার বর্ণালী বিশ্লেষণ করে ভেস্টো স্লিপার ১৯১২ সালে উপসংহার টেনেছিলেন যে এর আলোর উৎস সম্ভবত তারাটি নিজেই, এবং নীহারিকাটি নক্ষত্রের (এবং অ্যালসিওনে নক্ষত্রের) আলো প্রতিফলিত করে। ১৯১৩ সালে অয়নর হের্ডসব্রং-এর গণনা সেই অনুমানকে সমর্থন করে। এডউইন হাবল ১৯২২ সালে নির্গমন এবং প্রতিফলন নীহারিকাগুলির মধ্যে আরও পার্থক্য নিরূপণ করেছিলেন।

প্রতিফলন নীহারিকাগুলি সাধারণত নীল হয় কারণ বিচ্ছুরণ লালের চেয়ে নীল আলোর জন্য বেশি কার্যকর। (এটি একই বিচ্ছুরণ প্রক্রিয়া যা আমাদের নীল আকাশে ঘটে থাকে)

প্রতিফলন নীহারিকা এবং নির্গমন নীহারিকা প্রায়শই একসাথে দেখা যায় এবং কখনও কখনও উভয়কেই বিচ্ছুরিত নীহারিকা হিসাবে উল্লেখ করা হয়।

প্রায় ৫০০টি প্রতিফলন নীহারিকা পরিচিত। ট্রিফিড নেবুলার মতো আকাশের একই এলাকায় একটি নীল প্রতিফলন নীহারিকাও দেখা যায়। লাল অতিদানব তারা আন্টারেস, যা খুব লাল (বর্ণালী শ্রেণী এম১), একটি বড়, লাল প্রতিফলন নীহারিকা দ্বারা বেষ্টিত।

প্রতিফলন নীহারিকা নক্ষত্র গঠনের স্থানও হতে পারে।

## আলোকসজ্জা সূত্র
[থাম্ব|305x305পিক্সেল|[মেসিয়ার ৭৮-এ মহাজাগতিক ধুলোর মেঘ।]]
১৯২২ সালে, এডউইন হাবল উজ্জ্বল নীহারিকা নিয়ে তার গবেষণার ফলাফল প্রকাশ করেন। এই কাজের একটি অংশ হল প্রতিফলন নীহারিকাগুলির জন্য হাবল আলোকসজ্জা সূত্র, যা নীহারিকাটির কৌণিক আকার ( *R* ) এবং সংশ্লিষ্ট নক্ষত্রের আপাত মাত্রা ( *m* ) -এর মধ্যে একটি সম্পর্ক তৈরি করে:*

: ৫ [[লগারিদম|লগ]] ( *R* ) = - *m* + *k*

যেখানে *k* একটি ধ্রুবক যা পরিমাপের সংবেদনশীলতার উপর নির্ভর করে।

== আরও দেখুন ==

* [[পরিবর্তনশীল নীহারিকা]]
* [[প্রতিফলিত আলোর উৎসের তালিকা]]

== তথ্যসূত্র ==


== গ্রন্থপঞ্জি ==
* James B. Kaler (1997). *Cosmic Clouds—Birth, Death, and Recycling in the Galaxy'', Scientific American Library, Freeman, New York, 1997.

বিষয়শ্রেণী:নীহারিকা
বিষয়শ্রেণী:প্রতিফলন নীহারিকা
সফরনামায়ে রোম মিশর ও শাম

***সফরনামায়ে রোম মিশর ও শাম*** () শিবলী নোমানীর লিখিত একটি ভ্রমণকাহিনী। ১৮৯৩ সালে এই গ্রন্থটি প্রকাশিত হয়। কর্মজীবনের শুরুতে শিবলী আলিগড় আন্দোলনের সাথে অতিউৎসাহী হয়ে অংশগ্রহণ করেন। পরবর্তীতে আস্তে আস্তে আলিগড় আন্দোলনের সাথে তার মতাদর্শিক দূরত্ব তৈরি হতে থাকে। এই গ্রন্থের মাধ্যমে তার এই মতাদর্শিক দ্বন্দ্ব দৃশ্যমান হয়। গ্রন্থের বিভিন্ন জায়গায় তিনি তাগিদ দিয়েছেন, শুধু আধুনিকতার ফলাফল হতাশাব্যাঞ্জক এবং শুধু পুরোনোত্ব্যের মধ্যে কোন উৎকর্ষ নেই। এজন্য পুরোনো ও আধুনিকতার সমন্বয়ে যুগপৎ ব্যবস্থা আমাদের সমস্যা সমাধানের উত্তম পথ।

## পটভূমি
১৮৯২ সালের ২৬ এপ্রিল শিবলী নোমানী মুসলিম দেশসমূহের শিক্ষা ও সংস্কৃতি দেখার উদ্দেশ্যে এক সফরে বের হন। সফরের শুরুতে তার সাথে ছিলেন টমাস ওয়াকার আর্নল্ড। তিনি ব্রিটেনে ফিরে যান। শিবলী নোমানী ছয় মাস ব্যাপী সফর করেন। এ সফরে ইতালির রোম, ইস্তাম্বুল, মিশরের কায়রো, সিরিয়া, লেবাননের বৈরূত, ফিলিস্তিনের বাইতুল মুকাদ্দাস ইত্যাদি স্থানে ভ্রমণ করেন। তিনি অনুসন্ধিৎসু মন নিয়ে এসব শহরের শিক্ষা ও সংস্কৃতি পর্যবেক্ষণ করেন এবং রাজনৈতিক অবস্থাও অবহিত হন। তিনি স্থাপত্য, প্রাচীন কীর্তি, শিক্ষাকেন্দ্র, শিক্ষা ব্যবস্থা, লেখালেখি, প্রকাশনা, পত্রিকা ইত্যাদি সম্পর্কে ধারণা নেন। তার এ সফরের বর্ণনাই হলো সফরনামায়ে রোম মিশর ও শাম।

## আরও দেখুন
* শিবলী নোমানীর বই

## তথ্যসূত্র
### উদ্ধৃতি

### গ্রন্থপঞ্জি

* 
* 
* 

## বহিঃসংযোগ
* *সফরনামায়ে রোম মিশর ও শাম*–এর উর্দু সংস্করণ

বিষয়শ্রেণী:ইসলামি গ্রন্থ
বিষয়শ্রেণী:ধর্মীয় দর্শন
বিষয়শ্রেণী:দেওবন্দি সাহিত্য
বিষয়শ্রেণী:ইসলাম বিষয়ক বই
বিষয়শ্রেণী:১৮৯৩-এর বই
বিষয়শ্রেণী:শিবলী নোমানীর বই
বিষয়শ্রেণী:ইতিহাস বই
বিষয়শ্রেণী:উর্দু ভাষার বই
বিষয়শ্রেণী:সুন্নি সাহিত্য
আবদার রশীদ

**আবদার রশীদ** (১৯২৮ – ২০০৬) বাংলাদেশের শিক্ষাবিদ, অনুবাদ সাহিত্যিক, ছড়াকার ও কথা সাহিত্যিক ছিলেন। অনুবাদ সাহিত্যে বিশেষ অবদানের জন্য তিনি ১৯৭৮ সালে বাংলা একাডেমি পুরস্কার পান।

## জীবনী
আবদার রশীদ ঢাকা কলেজ, সরকারি মাইকেল মধুসূদন মহাবিদ্যালয় ও ১৯৮৩ সালে কুমিল্লা ভিক্টোরিয়া সরকারি কলেজের অধ্যক্ষ ছিলেন। ছিলেন চট্টগ্রাম কলেজের বাংলা বিভাগের অধ্যাপক। চট্টগ্রাম কলেজের বাংলা সংসদের প্রতিষ্ঠাতা সভাপতি ছিলেন তিনি। অনুবাদ সাহিত্যে বিশেষ অবদানের জন্য তিনি ১৯৭৮ সালে বাংলা একাডেমি পুরস্কার পান।

## গ্রন্থ
আবদার রশীদের উল্লেখযোগ্য প্রকাশিত গ্রন্থের মধ্যে রয়েছে:-

* লঘুমেঘ
* রঙ্গ ষোড়শী
* নানান রঙ্গ
* মর্কট-মামলা (অনুবাদ)
* গ্রিস ও ট্রয়ের উপাখ্যান
* হান্‌চ্‌ব্যাক অফ নোত্‌রদাম (অনুবাদ)
* এক নৌকায় তিন যাত্রী (অনুবাদ)
* জন গিলপিনের কাণ্ড (অনুবাদ)
* আমার যত ছড়া
* পর্বতের ওপারে (অনুবাদ)
* রঙদার
* ঈনিডের গল্প
* তেরেসা (অনুবাদ)
* বিশ্ব-নাগরিক (অনুবাদ)
* এন্ডলেস নাইট (অনুবাদ)

## পুরস্কার ও সম্মাননা

* বাংলা একাডেমি সাহিত্য পুরস্কার (১৯৭৮)
* অলক্ত সাহিত্য পুরস্কার (১৯৯০)

## তথ্যসূত্র

বিষয়শ্রেণী:১৯২৮-এ জন্ম
বিষয়শ্রেণী:বাংলাদেশী শিক্ষাবিদ
বিষয়শ্রেণী:বাংলাদেশী অনুবাদক
বিষয়শ্রেণী:বাংলাদেশী ছড়াকার
বিষয়শ্রেণী:বাংলাদেশী সাহিত্যিক
বিষয়শ্রেণী:সরকারি মাইকেল মধুসূদন কলেজের শিক্ষক
বিষয়শ্রেণী:চট্টগ্রাম কলেজের শিক্ষক
বিষয়শ্রেণী:অনুবাদ সাহিত্যে বাংলা একাডেমি সাহিত্য পুরস্কার বিজয়ী
বিষয়শ্রেণী:কুমিল্লা ভিক্টোরিয়া সরকারি কলেজের শিক্ষক
বিষয়শ্রেণী:ঢাকা কলেজের শিক্ষক